Saradnja Galerije Matice srpske i Jugoslovenske kinoteke - MediaSfera\nDirektor Jugoslovenske kinoteke Jugoslav Pantelić i upravnica Galerije Matice srpske Tijana Palkovlјević Bugarski potpisali su 9. novembra u Beogradu Protokol o saradnji, koji podrazumeva zajedničku organizaciju i realizaciju projekata i programa iz oblasti kulture. Prvi među njima biće izložba u GMS Migracije u umetnosti – umetnost migracija, već početkom naredne godine, kada Novi Sad postaje Evropska prestonica kulture.\nUoči potpisivanja Protokola u prostoru stalne postavke Kinoteke „Naš muzej filma“ Jugoslav Pantelić je istakao da je GMS jedna od najstarijih galerija u našoj zemlјi koja čuva jednu od najvažnijih zbirki kada je u pitanju likovna umetnost ovih prostora i našeg naroda od 16. veka do današnjih dana.\n„Za nas iz Kinoteke posebno je važna kreativnost na koji Galerija Matice srpske dolazi do svojih novih poštovalaca, privlačeći različite kategorije publike. Kinoteka kao srpski filmski arhiv upravo je institucija koja može mnogo da sarađuje sa GMS na afirmaciji realizacije ideja koje su inspirisale stvaraoce – bilo da se bave kamerom, kistom ili nekim drugim načinom umetničkog izražavanja“, rekao je Pantelić. Napominjući da je film sublimacija svih umetnosti, Pantelić je ocenio da sve ono što čuva bogata zbirka GMS može da bude inspiracija za neke nove cikluse, retrospektive i druge filmske programe u Kinoteci, za otkrivanje načina izražavanja umetnika o određenoj temi.\nTijana Palkovlјević Bugarski je istakla da je GMS ustanova koja se bavi istorijskim slikarstvom i čuva nacionalnu likovnu umetnost novijeg doba, ali se isto tako bavi promocijom nacionalne kulture i trudi se da bude institucija koja i čuva i stvara nacionalni identitet kroz umetnost.\n„Čini nam se, kao i vama u Kinoteci, da su film i likovna umetnost vrlo povezani, toliko bliski i prepleteni, pogotovo u savremenom trenutku. Mislimo da naši programi mogu da budu upotpunjeni i obogaćeni kroz saradnju s Jugoslovenskom kinotekom“, izjavila je upravnica GMS. Prema njenim rečima, projekat Novi Sad – Evropska prestonica kulture je pravi momenat da tu saradnju započnemo i da pokažemo kako institucije u našoj državi funkcionišu zajednički na dobrobit i kulture i svih onih koji u kulturi uživaju“. Kako je najavila, predstojeća izložba Migracije u umetnosti – umetnost migracija bavi se aktuelnim fenomenom seoba i uopšte kretanja stanovništva u čitavom svetu. „To je tema koja može da nas spoji. Izložba koju ćemo mi pripremiti imaće i dela starijih, istorijskih slika i dela evropskih i savremenih umetnika, a istovremeno je idealan okvir za našu saradnju, da izložbu upotpunimo filmskim programom i pokažemo kako likovni umetnici reaguju na temu migracija i seoba, a kako to može da se vidi u filmu“, istakla je Tijana P. Bugarski, dodajući da Protokol o saradnji može da se primenjuje na gotovo sve programe koji se realizuju u okviru ove dve ustanove kulture.\nTagoviGalerija Matice srpske Jugoslav Pantelić Jugoslovenska kinoteka Tijana Palkovlјević Bugarski


ČEKA SE POPUŠTANJE MERA: Počenje sednica Kriznog štaba KURIR TELEVIZIJA\nrade jaksic\t 06.05.2021. 16:08h 17:06h\n"Obratiću se sa dragi naši saborci", počeo je dr Tiodorović obraćanje po završetku sednice zahvaljujući se medijima na pomoći u borbi protiv korone.\n"Svesni smo realne situacije, ali i epidemiološke situacije. Imali smo divnih pet, šest dana odmora i iskoristili na, nadam se, najbolji mogući način. Moramo biti svesni da se nisu sve mere koristile. Bilo je lepo vreme i mnogo opuštanja, zato je zdravstveni sistem spreman za narednih sedam do deset dana, kada se očekuje određeni broj novozaraženih, ali ne u meri kao što smo imali za Sretenje".\n"Ovaj oprez u medicinskom delu Kriznog štaba nadam se da razumete".\n"Doneli smo odluku da se otvore zatvoreni delovi ugostiteljskih objekata, ali uz poštovanje mera - 50 odsto popunjenosti kapaciteta, da nema muzike ni žive ni one druge i da korisnici drže rastojanje od metar i po - dva. Biće rigorozna kontrola".\n"Noćni klubovi su težak problem. Prošle godine su nam doneli mnogo jakih udaraca. Verujem da su oni spremni da za rad. Ali, sačekaćemo malo. Kad budemo imali manje od 100 novopozitivnih na dnevnom nivou, onda možemo da ih otvorimo. Ako postignemo 60-70 odsto kolektivnog imuniteta, zašto da ne?"\n"Sa virusom nismo završili".\n"Sledeće nedelje ćemo na sednici govoriti i o drugim temama".\n"Nismo razmatrali druge zahteve. I dalje ostaje na snazi da nema okupljanja više od pet osoba".\n"Doneli smo odluku da svi naši građani koji žive i rade u inostranstvu mogu da uđu u Srbiju bez ograničenja ako su tamo prošli kompletnu vakcinaciju. Očekujemo isto od drugih zemalja. Naš digitalni sertifikat je pohvaljen od mnogih zemalja".\nKrizni štabkoronakoronaviruskorona virusmereepidemiološke merepopuštanje meraBranislav Tiodorović


Majka može preneti rak na nerođeno dete - Zdravlje - Ringeraja.rs\nSlučajevi da majka i dete dele isti rak su veoma retki a, teoretski, dečji imuni sistem trebalo bi da spreči kancer. Međutim, analiza tima naučnika jednog takvog slučaja pokazuje da ćelije koje uzrokuju leukemiju kod dece mogu doći jedino od majke. Naučnici su čitav jedan vek pokušavali da dokažu da li je moguće da majka "zarazi" nerođeno dete rakom.\nTeoretski, detetov imuni sistem trebalo bi da identifikuje i uništi bilo koju ćeliju kancera koja uspe da uđe u krvotok fetusa. Postoje, međutim, podaci o 17 slučajeva u kojima majka i dete imaju istu vrstu raka, obično leukemiju ili melanom.\nU najnovijom studiji naučnici su se fokusirali na slučaj jedne Japanke i njene bebe, obolelih od leukemije.\nNaučnici su dokazali da su ćelije raka u oba pacijenta nosile identični mutirani gen kancera. Takođe je dokazano da dete nije nasledilo ovaj gen od svoje majke, što znači da nije moglo da razvije ovu vrstu leukemije u izolaciji. Naučnici su dalje ispitali kako su ćelije raka uspele da neutralizuju imuni sistem bebe i otkrili da je ćelijama raka nedostajao DNK koji je ključan za njihovo dobivanje specifičnog molekularnog identiteta. Bez ovog molekularnog signala, imuni sistem deteta nije uspeo da prepozna ćelije kao strane i samim tim nije ih napao.\n"Izgleda da su u ovom slučaju (Japanke) i, pretpostavljam, drugima, prenošenja raka sa majke na dete, majčine kancerogene ćelije prešle na fetus i uspele da se implantiraju jer su bile nevidljive za imuni sistem (deteta). Naglašavamo da je prenošenje raka sa majke na dete veoma retko i da su male šanse da će trudnica sa rakom preneti obolenje na bebu", zaključili su naučnici.


Čak svaki četvrti stanovnik Nemačke je STRANOG POREKLA\nU Nemačkoj živi oko 20 miliona ljudi migrantskog porekla, što je rast za 4,4 odsto, pokazuje nova studija Statističkog zavoda Nemačke.\nOko polovina tih ljudi već ima nemački pasoš.\nGotovo svaki četvrti građanin Nemačke nije rođen u toj zemlji, ili su mu roditelji rodom iz inostranstva.\nGlavni razlog za snažan rast udela migranata je u tome što je već duže vreme stopa imigracije veća od one u SAD, koja važi za imigrantsku zemlju.\nIsto tako važan uzrok je smanjenje stanovništva bez migrantskog porekla godišnje za pola miliona.\nKoliko se brzo dešavaju promene u stanovništvu pokazuje detaljniji pogled na starosne grupe.\nDok danas u Nemačkoj živi 5,8 miliona građana bez migrantskog porekla u starosti između 50 i 54 godine, kod mlađih grupa je situacija sasvim drugačija.\nKod starije generacije svaki deseti građanin Nemačke ima migrantsko poreklo, a kod mladih je udeo već 38 odsto.\nNemačko društvo se od 1960-tih godina razvijalo u migrantsko društvo, konstatuju mediji dodajući da je Nemačka postala najomiljenija evropska destinacija svih kategorija migranata  radna, porodična ili migracija u cilju dobijanja azila.\nPrema statističarima iz Vizbadena 51 odsto ljudi migrantskog porekla ima nemački pasoš ili dvojno državljanstvo, dok su ostatak stranci.\nPoređenja radi 2011. je samo 42 odsto imalo nemački pasoš.\nOva statistika bazirana je, kako je navedeno, na mikrocenzusu, godišnjeg istraživanja građana.\nTo istraživanje je pokazalo i da u Nemačkoj 2,5 miliona građana pretežno govori stranim jezikom.\nNajčešće korišćeni jezici su turski, ruski, poljski i arapski.\nUkoliko u jednom domaćinstvo svi članovi imaju strano poreklo u 55 odsto slučajevima koristi se strani jezik, ali ako je samo jedan deo stranog porekla korišćenje stranog jezika pada na sedam odsto.\nHrvatska preživljava od novca ljudi koji su POBEGLI IZ NJE: Šalju pare porodicama, ali ne planiraju da se IKAD VRATE\nZehofer predstavio novi plan za migraciju\nREKORDAN BROJ U Nemačkoj živi čak 83 miliona ljudi\nNi na ponovljenim izborima za gradonačelnika Istanbula, Erdogan i njegova stranačka mašinerija AKP nisu uspeli da zabeleže pobedu. Čak, poraz je bio tako ubedljiv da ovog puta turski predsednik mora da pogne glavu i prizna poraz u svom rodnom gradu.\nPredsednik Rusije Vladimir Putin potpisao je danas dekret kojim se ruska zabrana uvoza hrane iz Evropske unije produžava do kraja 2020. godine, javlja agencija Rojters.\nSKANDAL U HRVATSKOJ Načelnik opštine novcem iz EU gradi fontanu u obliku USTAŠKOG SLOVA “U”\nMala zagorska opština Konjščina uskoro bi trebalo da dobije novi trg koji se delimično finansira i sredstvima iz evropskih fondova. Specifičnost ovog trga je u tome što će njime dominirati fontana koja svojim oblikom podseća na stilizovano slovo "U", odnosno na ustaški simbol.\nHLADNE SOBE I BAZENI ZA NOĆNO KUPANJE Francuska prestonica se ozbiljno sprema za TALAS VRUĆINE\nVlasti u Parizu postavile su "hladne sobe" u opštinskim zgradama, otvorile bazene za noćno kupanje i postavile dodatne česme za piće po gradu dok se Francuska sprema za "potencijalno opasan" toplotni talas koji bi mogao dostići rekordne temperature za jun.\nZAOŠTRAVANJE TENZIJA Američka mornarica poslala još jedan ratni brod NA BLISKI ISTOK\nAmerička mornarica saopštila je da je još jedan njen ratni brod stigao na Bliski istok.\nI EVROPA NA MUKAMA U Mađarskoj za jedan dan palo kiše koliko za mesec dana, malo severnije voda na ulici dostizala METAR VISINE (VIDEO)\nMađarska i Poljske su snažno pogođene nevremenom koje je proteklih dana zahvatilo Evropu, a snimci koji odande stižu su alarmantni.\nOpoziciona grčka Nova demokratija (ND) biće u stanju da sama formira vladu nakon parlamentarnih izbora u Grčkoj 7. jula, predviđaju ankete uoči izbora.\nSKANDAL U TIVTU Porodici sa bebom zabranjen ulaz na plažu\nNa plaži kod hotela "Palma" danas je onemogućen ulaz porodici Bilafer iz Bijele. Martin Bilafer je sa suprugom i dvoje dece (dvogodišnjim dečakom i četvromesečnom devojčicom) želeo da se okupa na pomenutoj plaži, ali su ga radnici ovezbeđanja sprečili da uđe na plažu.\n„Rusija sprema odgovor ako SAD uvede u NOVE SANKCIJE TEHERANU”\nRusija i njeni partneri preduzeće mere kako bi se suočili sa novim sankcijama za koje SAD tvrde da će uvesti Iranu, izjavio je zamenik ruskog ministra spoljnih poslova Sergej Rjabkov.\nIranska mornarica: Možemo da oborimo još AMERIČKIH DRONOVA\nKomandant iranske mornarice Hosein Hazadi zapretio je Sjednjenim Američkim Državama da je Teheran sposoban da obori i druge američke špijunske dronove, poput onog prošle nedelje.\n„BIĆE NEMILOSRDAN“ Džonson već ima spreman TAJNI PLAN ZA BREGZIT, a on se verovatno neće svideti svima\nUkoliko postane premijer, Boris Džonson će biti “nemilosrdan i usredsređen” na ostvarenje cilja da se Bregzit sprovede u delo do 31. oktobra.\nPobednica šou programa "Nikad nije kasno" oduševila je ceo region, a ostaćete U ŠOKU kad saznate KO JE NJEN MUŽ\nIzvini, Grašo, ali OVA DEVOJČICA peva bolje od tebe: Malo čudo sa tatom otpevalo veliki hit i mi ne prestajemo da je slušamo\nRonaldova bivša na društvenim mrežama ZAVAPILA UPOMOĆ: "Umirem, u mom telu GMIŽU INSEKTI"\nDanas vernici u Srbiji slave praznik Svetih apostola Vartolomeja i Varnave: Prema verovanjima danas GRAD PADA zbog OVE STVARI\nPevačica pozirala NEOBRIJANIH PAZUHA za naslovnicu prestižnog magazina: Jedni su zgroženi, a drugi joj APLAUDIRAJU na hrabrosti\n"KO ĆE GA PRIHVATITI AKO JA NEĆU" Poznata Srpkinja otvorila dušu o trudnoći i progovorila o NE TAKO LEPIM STVARIMA\nBEZ STIDA I SRAMA Misteriozna lepotica došla na crveni tepih, a ispod providne bluze se SVE VIDELO\nTOLIKO JE LEPA DA BOLI Zanosna glumica se proslavila u Srbiji, ali onda je nestala i u Americi sada ima DRUGO ZANIMANJE\nNAŠA PEVAČICA SE DRUGI PUT UDAJE ZA ADVOKATA Neće nositi venčanicu, hteli su da se venčaju u Moskvi, ali su se pojavili PROBLEMI\nSVI JE PAMTE KAO SAMANTU IZ SERIJE "SEKS I GRAD", a sad je objavila sliku BEZ ŠMINKE i izazvala lavinu komentara\nVenecijanska komisija: Očuvati pravo na korišćenje verske imovine\nNEMAČKA PRIVREDA PONOVO U MINUSU Posle devet godina rasta najveća evropska ekonomija u problemu\nKORAK DO MEDALJE Babić odlično startovao na Evropskim igrama: Ubedljivo pobedio Letonca za PLASMAN U ČETVRTFINALE\nREVANŠ "PRE ROKA" Pomeren termin druge utakmice Banants – Čukarički u borbi za Ligu Evrope


On je za televiziju "Raša tudej" rekao da su neki od militanata već otišli u Libiju, nakon čega su preko centralnog dela Afrike stigli do juga kontinenta.\n- Militanti, naravno, odlaze u Avganistan, od kojih neki ostanu tamo, a neki nastave kretanje ka jugoistočnoj Aziji - istakao je Fomin.\nFomin je upozorio da i dalje postoji pretnja od povratka Islamske države u Siriju, preneo je "Sputnjik".\nZamenik ministra odbrane kaže da bi svi trebalo da shvate da što se pre zaustave oni koji pružaju bilo kakvu podršku naoružanim grupama, to je manja verovatnoća za povratak terorista, pa će samim tim i zabrinutost u takvu mogućnost biti manja.\nFomin je naglasio da tvrdnje SAD kako je Islamska država potpuno poražena nisu u potpunosti tačne, uz napomenu da istočna obala Eufrata još nije mirno područje.\n- Ostaci naoružanih grupa su i dalje tamo, što pokazuju povremeni napadi militanata - dodao je Fomin.\nSAD predvode antiterorističku operaciju u Iraku i Siriji, iako Damask nije odobrio njihovo prisustvo u zemlji.\nPredsednik SAD Donald Tramp saopštio je u decembru da će se američka vojska povući iz Sirije nakon poraza Islamske države jer nema potrebe za daljim prisustvom američkih snaga.


Tokio brine da bi Istočna Azija mogla da bude Ukrajina sutrašnjice, udvostručava sredstva za vojsku - Izazov\nTokio brine da bi Istočna Azija mogla da bude Ukrajina sutrašnjice, udvostručava sredstva za vojsku\nRadio-televizija Srbije\t 11. juna 2022. 20:52\nJapanski premijer Fumio Kišida u uvodnom obraćanju na međunarodnom forumu posvećenom bezbednosti u Aziji "Šangri La dijalog", koji se ovog vikenda održava u lučkom gradu-državi Singapuru, izjavio je da ima utisak da je Ukrajina danas ono što će Istočna Azija možda biti sutra i najavio da će njegova država značajno povećati izdvajanja za vojsku.\nTa izjava u medijima azijsko-pacifičkog regiona ocenjuje se kao aluzija na to da bi, nalik ruskoj intervenciji u Ukrajini, Narodna Republika Kina mogla da uskoro pokuša da silom ostvari kontrolu nad svojom odbeglom provincijom Tajvan.\nNaime, po otpočinjanju specijalne vojne intervencije Rusije u Ukrajini, na Tajvanu, u susednom Japanu, ali i samom Vašingtonu javila se bojazan da bi taj oružani sukob mogao da posluži kao jedna vrsta važnog presedana ili opravdanja za kinesku intervenciju na Tajvanu, gde su poslednjih godina na vlasti političke snage koje rade na jačanju de fakto nezavisnoti tog ostrva od matice Kine.\nUsled toga, mediji u zemljama i regijama Istočne Azije koje su vojnopolitički saveznici Vašingtona poslednjih meseci neprestano alarmiraju stanovništvo na rastuću opasnost od velikog oružanog sukoba oko Tajvana, što se u Pekingu odbacuje kao zlonamerna propaganda usmerena na blaćenje ugleda Kine.\nPremijer Kišida u Singapuru je izjavio i da se "unilateralno nastojanje da se silom promeni stanje i kršenje Međunarodnog prava nastavljaju".\nJapanska vlada već duži niz godina ističe da se protivi pokušajima da se silom izmeni status kvo u zapadnom Pacifiku, pri čemu na umu ima ulaske kineskih patrolnih čamaca i letelica u vode u okolini spornih ostrva Senkaku (kineski: Diaoju), koje drži pod svojom kontrolom, ali i izgradnju kineskih vojnih uporišta u (onom što ona smatra) međunarodnim vodama Južnog kineskog mora.\nKišida je kritikovao i vladu u Pjongjangu zbog serije od čak 18 testova balističkih i krstarećih raketa u ovoj godini.\nU osudi severnokorejskog režima pridružio mu se i japanski ministar odbrane Nobuo Kiši, koji je u svom govoru istakao da je njegova država okružena akterima koji poseduju ili razvijaju nuklearno oružje i pritom otvoreno krše međunarodna pravila.\nJačanje japanske armije\nUpravo prošle nedelje vlada u Tokiju odobrila je novi ekonomski plan koji sadrži i napis o drastičnom uvećanju izdvajanja za vojsku u narednih pet godina. Mada detalji nisu otkriveni javnosti, s obzirom da je premijer Kišida tokom nedavne posete američkog predsednika Bajdena Japanu izneo nameru da, u skladu sa sada već dugogodišnjim američkim zahtevom, u budućnosti poveća vojni budžet sa sadašnjih jedan na dva odsto bruto domaćeg proizvoda (BDP), komentatori u Istočnoj Aziji očekuju skoro dupliranje japanskog ulaganja u armiju.\nInače, dva odsto BDP-a je nivo izdvajanja za armiju koji je administracija bivšeg predsednika Trampa postavila kao zahtev i članicama NATO-a.\nVrlo je moguće da će japanske nabavke oružja i opreme, pored modernizacije vazduhoplovstva kroz kupovinu velikog broja američkih lovaca bombardera pete generacije F-35 i jačanje zemaljskih i pomorskih kapaciteta za presretanje i obaranje letelica i balističkih raketa, ići i u smeru sticanja i razvoja moći za udar na velike daljine, odnosno, ofanzivnog raketnog naoružanja velikog dometa, od čega se Tokio do sada uzdržavao.\nPredsednik japanske vlade u Singapuru je obećao i da će zemljama Indopacifičkog regiona pružiti vojnu i drugu pomoć za jačanje pomorske infrastrukture u iznosu od dve milijarde dolara u naredne tri godine, uglavnom u formi snabdevanja patrolnim brodovima i opremom za izviđanje i nadzor morskih puteva, i novca za proširivanje lučkih kapaciteta.\nNamera je da se tim državama omogući da sa mora i iz vazduha efikasnije pokrivaju akvatoriju i tako uoče eventualno kršenje svojih ekskluzivnih ekonomskih zona (EEZ) i teritorijalnih voda, s ciljem suzbijanja prisustva kineskih ribarskih čamaca i vojnih brodova, naročito u vodama Južnog kineskog mora, gde postoji niz teritorijalnih sporova između Pekinga, sa jedne, i zemalja poput Vijetnama i Filipina, s druge strane.\nPo podacima stokholmskog Instituta za proučavanje međunarodnog mira, Japan je u 2021. godini izdvojio oko 54 milijarde dolara za svoju armiju, iznos po kojem je bio deveti na svetu.\nJapanski vojni budžet pokazuje trend blagog rasta u poslednjih petnaestak godina. U ovoj fiskalnoj godini Tokio je povećao za pet odsto, u odnosu na prethodnu godinu, i davanja za pokrivanje troškova stacioniranih američkih trupa na svojoj teritoriji i zajedničke vojne vežbe sa SAD.\nEventualni oružani sukob na Tajvanu i oko njega mogao bi da ima velike reperkusije za japansku ekonomiju, i zbog zahlađenja odnosa sa Pekingom i smanjivanja direktne trgovinske razmene između dve zemlje, i zbog opasnosti da dođe do prekida morskih puteva kojima se Japan snabdeva naftom, gasom i drugim sirovinama.\nZato je premijer Kišida u svom obraćanju kojim je otvoren forum kojem prisustvuju političari, vojni stručnjaci i predstavnici vojne industrije iz više od 40 zemalja naglasio "izuzetnu važnost" stabilnosti vodnih puteva.\nForum posvećen vojnim i geopolitičkim pitanjima\n"Šangri La dijalog" organizuje Međunarodni institut za strateške studije sa sedištem u Londonu, a ove godine glavne teme su ruska intervencija u Ukrajini, vojnopolitička zategnutost u Istočnoj Aziji i događaji u Mjanmaru.\nForum je dobio ime po singapurskom hotelu u kojem se održava.\nOve godine među viđenijim učesnicima su i kineski ministar odbrane Vej Fenghe i američki sekretar za odbranu Lojd Ostin, koji je u svom govoru izneo ocenu da "Narodna Republika Kina preti da potkopa sigurnost, stabilnost i prosperitet Indopacifičkog regiona" agresivnim postupanjem u odnosu na susede i "pljačkom resursa" nelegalnim ribarenjem u tuđim EEZ.\nKineska strana nije ostala dužna američkom predstavniku, optuživši Vašington za nepoštovanje politike jedne Kine i ugrožavanje mira i bezbednosti kroz velike isporuke naoružanja Tajvanu.\nDva ministra sastala su se tokom trajanja foruma – Ostin je pokušao da ubedi svog kineskog kolegu da uprkos nedavnoj izjavi predsednika Bajdena da će SAD vojno braniti Tajvan u slučaju kineskog napada, njegova država poštuje suverenitet Kine nad Tajvanom, odnosno, politiku jedne Kine, te da se samo protivi upotrebi sile.\nMeđutim, nakon tog sastanka, portparol kineskog Ministarstva odbrane Vu Ćijen saopštio je da je ministar odbrane Vej tokom razgovora sa Ostinom naglasio da u slučaju da neko pokuša da razdvoji Tajvan od Kine, najmnogoljudnija zemlja sveta "neće štedeti napor da povede rat i razbije bilo kakve tajvanske pokušaje za sticanje nezavisnosti, bez obzira na cenu".\nJedan od govornika na forumu ove godine je i ukrajinski predsednik Volodimir Zelenski.


Predstavljen “Projekat podrške reformi pravosuđa u Srbiji u skladu sa standardima Saveta Evrope“ - 9. februar 2010. godine\nMinistarka pravde Snežana Malović obratila se učesnicma skupa na kojem je predstvaljen projekat „Podrška reformi pravosuđa u Srbiji u skladu sa standardima Saveta Evrope“ čiji je cilj aktivno učešće ove međunarodne organizacije u procesu reforme pravosuđa u našoj zemlji. Ministarka Malović je istakla da je “Srbija na pravom putu i sigurni smo da će koraci koje preduzimamo doprineti odlučnoj borbi protiv kriminala i vratiti poverenje građana i stranih investitora u pravosudne organe i stoga nam je nezavisna procena Saveta Evrope od velikog zančaja, kako bismo utvrdili šta smo do sada postigli, kao i šta još treba da uradimo kako bismo ispunili standarde i ubrzali proces ervropskih integracija”.\nOna je navela da je sprovođenje zakona i izgradnja institucija bila i ostaje glavni zadatak u ovoj godini, navodeći da ocekuje pomoć svih partnerskih organizacija i institucija u tom procesu. Ministarka Malović je podsetila da se reforma pravosuđa odvija na tri paralelna koloseka - prvi se odnosi na promenu organizacionih struktura u pravosuđu odnosno uspostavljanje nove pravosudne mreže, drugi se odnosi na personalne promene, a treći na reformu zakonodavstva. "Jedino na ovaj način, uz istovremeno sprovođenje reforme na sva tri polja, moguće je doći do uspostavljanja i jačanja transparentnog, nezavisnog i efikasnog sudstva", zaključila je ministarka pravde.\nPredsednica Visokog saveta sudstva Nata Mesarović poručila je da se reforma pravosuđa u Srbiji ne sprovodi u cilju personalnih promena već u cilju stvaranja efikasnog, nezavisnog i nepristrasnog sudstva. Mesarović je ocenila da je podrška Saveta Evrope i Svetske banke koja će finansirati projekat veoma značajna za potpuni uspeh reforme pravosuđa i stvaranje uslova da pravda u Srbiji gradjanima bude dostupna na jednak način, da građani ne čekaju na sudsku odluku po 10, 15 i više godina i da sudije budu podjednako opterećene predmetima.\nDirektor kancelarije Svetske banke u Beogradu Sajmon Grej i specijalni predstavnik generalnog sekretara Saveta Evrope Konstantin Jerokostopulos složili su se da je za lakše pristupanje Srbije EU potrebno izvršti analizu rezultata u dosadašnjoj reformi. Savet Evrope je telo koje može Srbiji da uputi sugestije kako da se srspko pravosuđe što pre uskladi sa evropskim standardima, naveo je Grej.\nProjekat realizuje Kancelarija SE u Beogradu, uz podršku Međunarodnog donatorskog fonda koji administrira Svetska banka- MDTF.


Četiri medalje na SERBIAN YOUTH INTERNATIONAL-u 2015\nNove internacionalne medalje za juniore kluba\nAnja i Aleksandar na završnoj ceremoniji\nOd 19. do 21. juna 2015. u Novom Sadu je održan treći SERBIAN YOUTH INTERNATIONAL NOVI SAD 2015 koji je okupio učesnike iz čak 16 zemalja sa evropskog, azijskog i afričkog kontinenta.\nU konkurenciji 167 takmičara, kragujevački klub je nastupio sa 5 takmičara: Anja Velemir, Jana Nedeljković, Aleksandar Jovičić, Igor Jovanović i Vasilije Stević.\nU veoma jakoj konkurenciji, osvojeno je 4 medalje - po jedna zlatna i srebrna i dve bronzane.\nNajsjajniju, zlatnu medalju i titulu Pobednika u konkurenciji "Ženski dubl" juniorki do 17godina je osvojila Anja Velemir igrajući sa Marijom Sudimac iz kruševačkih Zmajeva.\nTrofej je osvojen nakon izgubljenog prvog seta i izuzetne borbe i timske igre u nastavku finalnog meča protiv Slovakinja A.Perunska/L.Vojtekova uz konačni rezultat 2:1 (19-21, 21-8, 21-14).\nVeoma blizu da još jedan trofej donese u Kragujevac je bio i sjajni Aleksandar Jovičić u konkurenciji 26 dečaka do 11 godina starosti.\nNakon pobede u teškom 1/2 finalnom meču protiv Slovaka Simeon Suchý-a sa 2-1 (18-21, 21-16, 21-19), Aleksandar je dobro otvorio finale protiv Viktora Petrovića iz Kruševca i osvojio prvi set sa 21-17. Ipak, izgleda da je epitet favorita i prvog nosioca u ovoj konkurenciji bilo veliki teret, pa je na kraju nakon drame u trećem setu ipak slavio Viktor sa 2-1 u setovima uz konačni rezultat od (17-21, 21-18, 23-21).\nU konkurenciji ženskih singlova, Anja Velemir je osvojila još 2 bronzane medalje nakon poraza u polufinalnim mečevima.\nU konkurenciji devojčica do 17 godina, uspešnija je bila Andrijana Stanković iz Kruševca, a u konkurenciji do 15 godina Inga Sadaić iz Hrvatske.\nIgor Jovanović i Jana Nedeljković su takođe odigrali najbolje mečeve do sada u svojoj karijeri, što ih je dovelo na samo korak od medalja u pojedinačnim konkurencijama dečaka do 11 godina i devojčica do 13 godina.\nJana je nakon 3 pobede položila oružje protiv četvrtog nosioca Barbare Janičić iz Hrvatske, a Igor je dostojno namučio Slovaka Simeon Suchý-a kako bi izborio plasman u polufinale protiv Aleksandra Jovičića.\nVasilije Stević je na svom internacionalnom debiju sticao dragoceno iskustvo nastupajući protiv protivnika iz Alžira, Rumunije i Grčke, uz nastup u dubl konkurenciji sa Stefanom Mijatovićem iz Pančeva.\n"Nakon tri dana veoma napornog tamičenja, moramo biti zadovoljni krajnjim uspesima, mada smo se nadali da možemo osvojiti još 2 medalje. Jedno ogromno iskustvo za sve naše takmičare, nadam se da će izvući pouke i nastaviti u ovom ritmu.", izjavio je trener kluba Andreja Todorović koji je predvodio delegaciju iz Kragujevca.\nTradicionalno međunarodno takmičenje Serbian Youth International Novi Sad 2015 je svrstano u red najmasovnijih i najkvalitetnijih internacionalnih turnira za mlađe uzrasne kategorije, koji se nalaze u zvaničnom kalendaru Evropske badminton konfederacije, a Badminton Savez Srbije ga je veoma uspešno organizovao pod pokroviteljstvom Ministarstva omladine i sporta Republike Srbije, Grada Novog Sada, Muzeja grada Novog Sada i Turističke organizacije Novog Sada.\nSve rezultate možete pogledati na: LINK >>>


Nekada je od sednica Glavnog odbora i izbornih Skupština Demokratske stranke zavisilo kakva će biti i sudbina Srbije, a izbor za predsednika ove organizacije značio je i gotovo sigurnu kandidaturu za neke od najviših funkcija u državi.\nDanas sednica centralnog organa i raspisivanje novih izbora u DS više podseća na odlučivanje ko bi mogao da bude likvidacioni upravnik u prošlosti velike i moćne firme koja je odavno dospela pred stečaj, nego na pripremu ozbiljne političke partije za predsedničke, beogradske i najverovatnije vanredne parlamentarne izbore naredne godine i pokušaj da ugrozi vlast.\nU subotu su u DS raspisani novi izbori za predsednika i potpredsednike, koji će biti održani u julu, saopšteno je iz te stranke. Ova nimalo zahvalna uloga gotovo sigurno će ponovo pripasti Zoranu Lutovcu, aktuelnom lideru demokrata, koji se, za sada, jedini pominje kao kadnidat za novi mandat na čelu DS.\nPrvi je osvojio na prethodnoj izbornoj skupštini, 2018. godine kada je u prvom krugu pobedio dva protivkandidata, Gordanu Čomić i Branislava Lečića.\nLutovčeva poruka nakon izbora bila je da "moraju da se zbiju redovi", da se stranka organizuje i učini jedinstvenom i funkcionalnom.\n- Moramo da povratimo poverenje građana da im dokažemo da ćemo zastupati njihove interese - rekao je tada Lutovac.\nMeđutim, za njegovog mandata redovi ne samo da nisu zbijeni, već je ova stranka dodatno podeljena, nekoliko meseci imala je i dva predsednika koja su pred Ministarstvom državne uprave i lokalne samouprave morali da dokazuju ko je istinski lider Demokrata. Nakon odluke o bojkotu prošlogodišnjih izbora ostala je izvan parlamenta, u teškoj finansijskoj situaciji, dok se u istraživanjima javnog mnjenja više i ne pominje kao relevantna pollitička opcija u Srbiji.\nTakođe, i na ovo malo glasača koji su ostali verni Demokratskoj stranci na našoj političkoj sceni ima prilično pretendenata, od kojih su mnogi, poput Narodne stranke, Stranke slobode i prave, na neki način i nastali iz DS-a.\nDemokrate raspisale nove stranačke izbore za jul, ključni partneri svi koji žele da menjaju Srbiju\nČini se da je DS u ovom trenutku na "najnižim granama" od kako je, početkom devedesetih, grupa srpskih intelektualaca obnovila rad ove stranke. Sunovrat deomokrata, čini se, počinje nakon što su na parlamentarnim i predsedničkim izborima 2012. izgubili vlast. Od tada pa do danas promenili su čak četiri predednika. Zanimljivo je da su za do tada više od 20 godina postojanja, do 2012. godine imali svega tri predsednika.\nOd Mićuna do Lutovca\nZa prvog predsednika obnovljene Demokratske stranke na skupštini održanoj 3. februara 1990. godine izabran je Dragoljub Mićunović, a za predsednika izvršnog odbora Kosta Čavoški. Na drugoj skupštini stranke, 29. septembra 1990. godine, Kosta Čavoški biva pobeđen od strane Mićunovića i podnosi ostavku.\nMićunović na čelu DS ostaje četiri godine, a na vanrednoj skupštini DS održanoj početkom 1999. godine povlači se sa čela stranke.\nZa novog predsednika izabran je dr Zoran Đinđić a za potpredsednike Miroljub Labus i Milorad Perišić. Sa Đinđićem na čelu stranka značajno jača u godinama koje doalze, postaje okosnica opozicione koalicije koja će na izborima 2000. godine srušiti režim Slobodana Miloševića.\nNakon Đinđićevog ubistva, na decembarskim izborima 2003. godine, Boris Tadić, tadašnji potpredsednk DS i ministar odbrane, predvodio je listu DS i tada postao šef poslaničke grupe u republičkom parlamentu. Na izborima za predsednika, februara 2004, skupština stranke izabrala je ubedljivom većinom glasova Borisa Tadića za novog lidera, dok mu je protivkandidat bio dotadašnji zamenik Zoran Živković.\nSa Tadićem na funkciji predsednika, uz brojna cepanja i nastanak malih partija, DS ipak dostiže vrhunac političkog delovanja i ostaje zakucana na vlasti sve do 2012. godine i njegovog poraza na predsedničkim izborima od Tomislava Nikolića, kada će kormilo nad Srbijom preuzeti Srpska napredna stranka.\nNakon poraza na izborima Tadić odustaje od kandidature za novi mandat predsednika stranke, koju će napustiti dve godine kasnije, a na vanrednoj skupštini za predsednika biva izabran Dragan Đilas. Od tog trenutka u DS počinju masovna previranja i sukobi, isključenja visokih fummkcionera iz stranke, i izborni neuspesi demokrata.\nNa vanrednim parlamentarnim izborima 2014 godine DS u širokoj kaliciji pod nazivom "Sa Demokratskom strankom za Demokratsku Srbiju" osvaja svega šest odsto glasova. Đilas nije krenuo Tadićevim stopama, pa se uprkos izbornom neuspehu, na vanrednoj skupštini stranke odžanoj nakon završetka parlamentarnih izbora ipak ponovo kandidovao za reizbor. I izgubio od Bojana Pajtića, koji će u naredne dve godine voditi ovu organizaciju bez značajnijih rezultata.\nNa prvim direktnim izborima 2016. godine za novog predsednika DS izabran je Dragan Šutanovac, koji je pobedio tri protivkandidata - Bojana Pajtića, Srboljuba Antića i Zorana Lutovca. Posle izuzetno lošeg rezultata DS-a na lokalnim izborima u Beogradu u martu 2018. godine, posle kojih ova stranka nije uspela da uđe u gradsku skupštinu, Šutanovac podnosi ostavku i bivaju održani novi unutarstranački izbori, na kojima je pobedio Zoran Lutovac.\nPred kandidaturu za reizbor Lutovac opet najavljuje zbijanje redova, pa su tako članovi GO verifikovali sporazum o prijemu grupe građana "Sigurno napred - Saša Paunović", koji je DS napustio nakon što se oglušio o odluku o bojkotu izbora predajom liste u Paraćinu.\nMoraće baš dobro da ih zbije, ukoliko želi da "izbori opastanak" na srpskoj političkoj sceni i sačuva jednu od najstarijih stranaka u našoj zemlji.


Remek-delo savremenog nožarstva\nNoževi "Benchmade Knives"\nU američkoj industriji noževa, Kalifornija je uvek bila jedan od centara, koji su inovcijama uticali na kompletno tržište. Prvi put, to se dogodilo pedesetih godina 19. veka sa zlatnom groznicom, koja je iznedrila specifičan San Francisco Bowie, sa sečivom koje ima oblik dvoseklice, ali je oštreno potpuno ravno samo sa jedne strane, da bi se izbegli oštri zakoni u San Francisku, koji su zabranjivali dvosekle noževe. I u 20. veku centri na pacifičkoj obali su zadržali svoj uticaj. Osamdesetih godina prošlog veka, kompanije kao "Monteg" (koja je bila jedan od prvih uvoznika Cris Reeves noževa iz Južne Afrike), "Blackjack knives", "Cold Steel" su prosto zatrpale tržište inovativnim idejama.\nUpravo u takvoj sredini, nastala je i firma "Pacific Cutlery", koja je na tržištu prvo ponudila izuzetno kvalitetno izrađene Balisong (kod nas poznatije kao "leptir" noževe). Osnovana 1988, firma je za svoj logo usvojila crtež leptira, po kome je ovaj tip noževa i dobio ime. Moda se na tržištu noževa brzo menja i sa padom popularnosti leptir noževa "Pacific Cuttlery" u proizvodni program uvrštava sve više kvalitetnih preklopnih noževa namenjenih samoodbrani i svakodnevnom nošenju. S promenom programa, menja se ime firme u "Benchmade Knives", koje vrlo brzo postaje daleko popularnije nego prethodno.\nSkirmish je moderna interpretacija preklopnog noža sa recurve sečivom, čija donja strana podseća na slovo S, izuzetno masivan, sa dužinom sečiva od 11,5 cm debljine na kome bi mu pozavideli i mnogi fiksni noževi od 4 mm.\nZa one koji žele da nose Skirmish, tu je i Mini Skirmish, iz zlatne serije, sa posebno eloksiranom drškom, 8,7 cm dugačkim sečivom, debljine 3,4 mm.\nSamo nešto manji od Skirmisha, sa sečivom od 10,8 cm, Rucus dizajniran od strane proslavljenog Neila Blackwooda, donosi novi koncept modularnosti, s oblogama drški koje mogu da se skinu, što omogućava svakom korisniku da personalizuje ovaj model prema svom ukusu.\nDokaz da "Benchmade" pored velikih, ume da napravi i izuzetno upotrebljiv preklopni nož za svakodnevno nošenje je Dejavoo, dizajniran od strane Boba Luma. Sečivo je takođe od S30V, dužine 9,5 cm što je skoro maksimalna dužina za udobno svakodnevno nošenje.\nTipičan predstavnik crne serije je Presidio, model sa sečivom dužine 8,6 cm od čelika CPM 154 i drškom od mašinski obrađenog aluminijuma.\nU crvenoj seriji se nalaze modeli koje za matičnu kompaniju proizvode podugovarači širom sveta, sa livrenim drškama i jeftinijim materijalima sečiva. Iz ove grupe, najzanimljiviji je Rant Bowie, proizveden na Tajvanu: fiksni nož sa sečivom od 10 cm i drškom koja se skida radi detaljnog čišćenja, odvrtanjem šrafa na kraju drške.\nPosebno zanimljiv je Model 12700 - standarni traperski nož, izuzetno prihvatljive cene, zahvaljujući savremenom postupku izrade.


18.06.2021 | Info\nPremijerka Srbije Ana Brnabić izjavila je danas posle Samita Austrija - Zapadni Balkan u Beču da se na tom skupu videlo da je region frustriran i da su se istakla dva problema, a prvi je da postoje članice EU koje su apsolutno protiv proširenja, ali da to ne govore otvoreno.\nBrnabić je rekla da se te zemlje deklarativno zalažu za proširenje, ali da se na primeru Severne Makedonije, koja je promenila ime, vidi da uvek "ispadne da vi nešto niste uradili".\n"Mislim da je to politička igra koja će biti kontraproduktivna, jer će se ljudi koje stalno kritikujete umoriti i reći će šta god da uradim neće biti pozitivnih signala", rekla je Brnabić novinarima posle Samita.\nOna je istakla da Austrija aktivno i iskreno gura agendu proširenja i bila je za otvaranje klastera na međuvladinoj konferenciji u junu, kao i da je njen kancelar Sebastijan Kurc rekao sve najlepše stvari o Srbiji, da se Srbija izuzetno uspešno i dobro bori sa pandemijom.\nBrnabić je dodala da nije želela da ulazi u rasprave sa Prištinom iz poštovanja prema domaćinima skupa, ali da je iznela stavove Srbije.\nBrnabić: Bosilegrad primer koji bi svi u Srbiji trebalo da slede\nDodik: Doveden u pitanje opstanak Bosne i Hercegovine\nPodrška Srpske liste predsedniku Vučiću\nRegistrovano 249 novozaraženih koronom, pet smrtnih slučajeva\nĐorđević: Modernizacija jedan od poslovih prioriteta Pošte Srbije


Goveda u Kanzasu uginula od vrućine, teoretičari zavere tvrde da ih truju da stvore glad u svetu - Raskrikavanje\n17.06.2022. Marija Vučić Foto: YT Screenshot\nOva poruka se delii i na drugim sličnim grupama.\n„U Americi se vrši uništavanje krupne stoke otrovom, sve država plaća samo da se stvori glad u svetu“, napisao je jedan član.\nKao i inače, nema nikakvog izvora iz kojeg bi moglo da se zaključi odakle potiče ova „informacija“, pa se mišljenja podmeću kao činjenice.\nPretragom videa na internetu, Raskrikavanje je utvrdilo da je on novijeg datuma i potiče spočetka juna, kada je u američkoj državi Kanzas na hiljade goveda uginulo zbog previsokih temperatura, što je farmerima napravilo veliku štetu. Drugim rečima, ne radi se o trovanju već o posledicama globalnog zagrevanja - toplotni talas rekordnih vrućina je poslednjih nedelja zahvatio SAD, a temperature prelaze 40 stepeni.\nKako prenosi Rojters, Ministarstvo zdravlja Kanzasa je registrovalo najmanje 2.000 uginulih goveda do utorka 14. jula, a taj broj se bazira na broju zahteva koje su primili da pomognu u uklanjanju leševa. Temperature poslednjih dana u Kanzasu takođe prelaze 40 stepeni, nivo vlažnosti je visok, vetra nema, što je doprinelo pogoršanju situacije.\nKako piše Gardijan u izveštaju o ovom slučaju, Agencija za zaštitu životne sredine SAD već dugo upozorava ne samo na sve više temperature nego i na činjenicu da se trajanje toplotnog talasa produžilo - 1960. godine su vreli talasi trajali po dvadesetak dana, da bi 2010. godine trajali po 70 dana.\nTakvo vreme ne prija ni životinjama, konkretno govedima, kojih u Kanzasu - jednom od najvećih proizvođača junetine - ima duplo više nego stanovnika.\nStočarska asocijacija Kanzasa je ovo masovno uginuće okarakterisala kao katastrofalno i ponudila novčanu pomoć farmerima koji su pretrpeli štetu.\n„Još jedna neispitana vakcina“, tako antivakseri u Vajber grupama koje promovišu teorije zaver...\nDžastin Biber ima paralizu lica, antivakseri ubeđeni da je od vakcine\nGodinu i po dana od kada je prva osoba u svetu primila vakcinu protiv koronavirusa, i isto toliko du...


Tuzla: Eksperti iz Švicarske i gradske službe izradili Nacrt saobraćajno-prostornog koncepta grada – TuzlaInfo.ba\nTuzla: Eksperti iz Švicarske i gradske službe izradili Nacrt saobraćajno-prostornog koncepta grada\nNa 16. sjednici kolegija gradonačelnika Tuzle, održanoj danas, uposlenici Službe za komunalne poslove, izgradnju i poslove mjesnih zajednica i JKP „Saobraćaj i komunikacije – Tuzla“ d.o.o. Tuzla, prisutnima su predstavili Nacrt saobraćajno-prostornog koncepta Grada Tuzla.\nKod izrade koncepta slijeđeni su najnoviji trendovi održive mobilnosti i održivog razvoja gradova, kako bi se njegovom realizacijom na području Grada Tuzla uspostavio održiv i funcionalan saobraćajni sistem, a grad razvijao i oblikovao u skladu usvojenom vizijom budućnosti.\nGrad Tuzla je od Švicarske na poklon dobio edukaciju kadrova i studiju u vrijednosti od preko 850.000 KM. Nakon analize i postepenog prilagođavanja dijelova studije, mogućnostima i potrebama grada Tuzla, možemo raditi korak po korak u zavisnosti od priliva sredstava u Budžetu grada“- izjavio je gradonačelnik Tuzle, Jasmin Imamović.


DIKTATURA: Tviter blokirao Trampov nalog, Fejsbuk briše objave, RASPAD DEMOKRATIJE! - Naša Borba\nDIKTATURA: Tviter blokirao Trampov nalog, Fejsbuk briše objave, RASPAD DEMOKRATIJE!\nKoliko se svaki Veliki brat, duboka država i vlast koja im služi plaše slobodne reči, govori i podatak da je Tviter blokirao nalog predsednika SAD Donalda Trampa putem koga komunicira sa svetom, a prati ga čak 88,7 miliona pratilaca. Ubrzo nakon Tvitera, javio se i Fejsbuk sa upozorenjem korisnicima da će da ukloni SVE koji podrže demonstrante u Vašingtonu putem lajkovanja, deljenja i pozitivnih komentara.\n♦Twitter has suspended the President of the United States, locking him out of his account.‼MADNESS‼😡🤬 pic.twitter.com/SL60G1zmzN\n— AleksandarStefanović (@acastef53) January 7, 2021\nOsim što su blokirali Trampa na 12 sati zbog „neodgovarajući Tvitova u vezi nasilja u Vašingtonu“, iako ništa posebno nije objavljivao i pozivao je narod da se smiri, ne divlja i da se vrati kućama, Tviter je najavio i trajnu suspenziju njegovog naloga odnosno trajno brisanje.\nZar je vlast „pobednika demokrata“ toliko krhka da se plaši od nekoliko rečenica „gubitnika“ Donalda Trampa?\nDoduše, Bajdena prati manje od 23 miliona korisnika ove mreže, a potpredsednicu kojoj se svi toliko dive samo 13,8 miliona pošto su toliko popularni u SAD. A još su i članovi njihove stranke, sve Soroš ispostave širom sveta, svi mediji, svi političari postavljeni od globalista svuda po svetu…, po direktivi morali da ih zaprate i „lajkuju“, dele i objavljuju njihove objave.\nPrethodni tekstBOŠKO: Opozicija hitno da nađe svog Krivokapića! Izvinjenje Bodirogi i Lomparu!\nSledeći tekstMIR BOŽIJI: HRISTOS SE RODI! Božićna poslanica Srpske pravoslavne crkve!


Referendum o Danu RS-a prolazi bez većih incidenata - NašaTV\nReferendum o Danu RS-a prolazi bez većih incidenata\nPočetna Politika Referendum o Danu RS-a prolazi bez većih incidenata\nAutor: Naša TV25.09.2016 u 11:26\nReferendum o Danu Republike Srpske, koji je podijelio mišljenja političara u Bosni i Hercegovini i međunarodnoj zajednici, počeo je u nedjelju u 7 sati na području Republike Srpske.\nPrema podacima Republičkog odbora za provođenje referenduma, do 9 sati na birališta je izašlo šest i pol posto građana ovog entiteta s pravom glasa koji se izjašnjavaju žele li da se 9. siječanj obilježava kao Dan Republike Srpske.\nU Gacku je zabilježen manji incident, blokiranje biračkog mjesta, no dosad nije bilo značajnijeg remećenja javnog reda.\nKako je Ured visokog predstavnika zabranio održavanje referenduma u Distriktu Brčko, građani tog teritorija koji imaju državljanstvo RS-a glasuju u Lončarima (općina Donji Žabar) i u Donjoj Bukovici (Bijeljina).\nRepublički odbor najavio je prve neslužbene rezultate referenduma najkasnije 48 sati poslije zatvaranja birališta u nedjelju u 19 sati.\nPrethodni članakViše od 99 posto birača za Dan Republike Srpske Sljedeći članakZrinjski protiv neporaženih, Široki dočekuje Sarajevo


Razumevanje teksta ne može se naučiti\nU navedenoj rečenici o Majamiju, čitalac mora ne samo da razume svaku rečenicu ponaosob, već i u kakvoj su one uzajamnoj vezi. Istraživanja pokazuju da loši čitači često ne uspevaju da da uoče te ideje koje povezuju rečenice.\nUobičajene strategije da se ovo prevaziđe su da se tekst analizira ili da se čitalac podstakne da uoči nelogičnosti u njemu.\nMeđutim, one ne čine od deteta boljeg čitača. Učenje čitanja nije kao učenje fudbala, gde početnik kopira poteze iskusnijeg igrača. Svaka rečenica je posebna priča i ne postoji univerzalni način njihovog povezivanja, koji se može kopirati. Dete mora da nauči da stalno proverava da li razume ono što čita, jer loši čitači često ne obraćaju pažnju na to, već brinu samo o tome jesu li ispravno pročitali sva napisana slova.


sreda, 09 decembar 2020 07:30\nCentar za socijalni rad opštine Apatin se i ove godine uključio u obeležavanje svetskog Dana osoba sa invaliditetom, te priredio izložbu zajedničkih radova nastalih u radnim terapijama korisnika Dnevnog boravka i Udruženja obolelih od multipla skleroze iz Sombora.\nPored izloženih radova u apatinskoj galeriji, publika će dela moći da pogleda i na sajtu Kulturnog centra Apatin, a biće objavljen i katalog radova.\nDirektorica Centra za socijalni rad Apatin Nikolina Sučević rekla je da će nakon izložbe deo radova biti ponuđen na humanitarnoj licitaciji, a sav prihod od prodaje biće uplaćen za lečenje njihove sugrađanke Kaline Rašete.\n- Celokupna situacija prouzrokovana koronavirusom učinila je da ne bude svečanog otvaranja izložbe sa publikom kako smo navikli ranijih godina - rekla je Sučević.\nPredsednik Udruženja obolelih od multipla skleroze za Zapadnobački okrug Živko Radmilo rekao je da su izložene radove tog udruženja napravili slikari i umetnici koje udruženje okuplja svake godine, a da prodajom radova pomažu obolelima od ove bolesti. Izložba će biti otvorena do 17. decembra.


Srbija i korupcija u 100 i 300 reči - BBC News na srpskom - Dnevni list Danas\nPočetna » BBC News na srpskom » Srbija i korupcija u 100 i 300 reči\n0Piše: BBC News na srpskom 23. januara 2020. 13.18\nBorba protiv korupcije godinama je prioritet vlasti u Srbiji – makar na rečima.\nU izveštaju međunarodne organizacije Transparensi Internešnal (Transparency International) Srbija se nalazi na 91. mestu liste od 180 država i poziciju deli sa Turskom.\nKorupcija na Balkanu – zašto „padaju“ samo bivši\nOd zemalja iz okruženja, od Srbije su – prema ovom indeksu – manje korumpirane Bugarska (74. mesto), Rumunija (70. mesto), Crna Gora (66. mesto), Hrvatska (63. mesto) i Slovenija (35. mesto), dok su Albanija (106. mesto), Severna Makedonija (106. mesto) i Bosna i Hercegovina i Kosovo koje dele 101. mesto – korumpiraniji od Srbije.\nGlobalni podaci pokazuju da dve trećine zemalja imaju manje od 50 poena, što znači da je u njima korupcija raširena. Prosečan broj poena u istraživanju je 43 od 100.\nAnalitičari iz ove organizacije kažu da je stagnacija Srbije u istraživanjima o korupciji „najmanje je što se može očekivati u situaciji u kojoj Vlada otvoreno krši i relativizuje antikorupcijska pravila koja je sama predložila, a tužilaštvo ne daje jasne odgovore na javno iznete i dokumentovane sumnje na korupciju.“\nSa 39 poena, Srbija se ove godine našla u grupi zemalja sa raširenom korupcijom – zemljama koje su imali manje od 50 poena.\nU istoj grupi su i sve zemlje bivše Jugoslavije osim Slovenije, kao i druge zemlje regiona – Albanija, Bugarska i Rumunija.\n„Ovaj skor nas smešta četiri poena ispod svetskog proseka (43) i 19 poena ispod proseka Evrope, a 27 poena iza proseka Evropske unije“, navodi se u saopštenju organizacije Transparentnost Srbija.\n„Koncentrisana politička moć i podrška građana za borbu protiv korupcije nisu iskorišćeni za jačanje institucija i vladavine prava, što bi obezbedilo da sistem odgovornosti funkcioniše bez obzira na postojanja političke volje, a pogotovo bez političkog naloga“, dodaje se.\n„I pored toga što su ocene Evropske komisije i međunarodnih posmatrača često bile kritičke, pritisak nije bio dovoljno snažan da bi doveo do bitne promene stanja. To se pokazalo i na primeru izmene četiri zakona koji su od značaja za finansiranje kampanje i sprečavanje zloupotrebe javnih resursa za partijske svrhe, iz decembra 2019.“\nProblem su i funkcije vršilaca dužnosti direktora u javnim preduzećima koje i dalje nisu ukinute, kao i nedovoljna transparentnost rada javnih preduzeća i institucija. Istovremeno, porastao je broj rešenja Poverenika za informacije koja su ostale neizvršena.\nNajbolje su rangirani Novi Zeland i Danska sa 87 poena, Finska (86 poena), dok Singapur, Švedska i Švajcarska dele četvrto mesto sa 85 poena.\nZemlja sa najvišim indeksom percepcije korupcije je Somalija sa devet poena, a na dnu liste su i Južni Sudan (12 poena), Sirija (13 poena), Jemen (15 poena), dok 173. mesto dele Venecuela, Sudan, Ekvatorijalna Gvineja i Avganistan sa po 16 bodova.


U 2019. tender za izgradnju fabrike vode – TV Kikinda\nU 2019. tender za izgradnju fabrike vode\nZdrava pijaća voda iz česme uobičajena je za one koji je imaju, a čini se gotovo kao privilegija građanima koji do nje dolaze kupovinom flaširane vode ili točenjem na javnim česmama. Kikinđani već decenijama slušaju obećanja o izgradnji postrojenja za prečišćavanje vode. Ovoga puta, konačno se prešlo sa reči na dela, poručuje gradonačelnik Pavle Markov. Ističe da je u neophodne radove koji prethode izgradnji postrojenja u 2018. godini- rekonstrukciju vodovodne mreže, SKADA sistem, bušenje novih bunara, zamenu vodomera -uloženo oko 200 miliona dinara.\n– Već sama ta cifra pokazuje da toliko nije ulagano u proteklih deset godina. Ne postoji projekat koji u startu zahteva tolike troškove. Više nije pitanje da li će Kikinda imati čistu vodu ili neće, i ko će to da uradi, već je pitanje trenutka i ništa više- kaže gradonačelnik Markov.\nOve godine uslediće raspisivanje međunarodnog tendera. Sama izgradnja postrojenja za prečišćavanje vode najverovatnije će trajati 3 do 4 godine.\n– Pokušaćemo i pre tog roka, ali da ne bismo licitirali, prvo je potrebno da se raspiše tender i potom da izvođač uđe u sam posao izgradnje -ukazuje Markov.\nNajveći kamen spoticanja pri rešavanju najvećeg komunalnog problema bile su, decenijama unazad, očekivano, finansije. Precizniji iznosi tek će biti poznati, pretpostavka je da će vrednost tendera biti oko milijardu dinara. Sredstva će biti pribavljena kreditom Nemačke razvojne banke (KFW).\n-Mi još ne koristimo taj kredit, ali je trenutno naše rešenje da povučemo ta sredstva, Za sada nemamo bolju ponudu, ali i dalje nismo isključili mogućnost eventualnog drugačijeg modela finansiranja, ako bi bio povoljniji. Potrebna nam je stabilna i jaka tehnologija koja će dati dobar rezultat, jer je prečišćavanje kikindske vode dosta komplikovano u tehnološkom smislu.\nPijaća voda treba da zadovoljava sve propisane standarde kvaliteta. Kikindska ne odgovara Pravilniku o higijenskoj ispravnosti što potvrđuje i poslednja objavljena analiza Zavoda za javno zdravlje. Povećan je sadržaj organskih materija i boje, kao i koncentracije amonijaka, a u pojedinom uzorcima i natrijum, arsen i ortofosfati. Tokom novembra analizirano je 126 uzoraka vode -68 u gradu i 58 u selima.\n2 januara, 2019 Jelena Crnogorac\n← Prvo pa muško Badnjak na karucama Mileta Alasa i ove godine →


Ariva litas - Blic Online\nNakon teške saobraćajne nezgode kada se 8. maja u Ustaničkoj ulici autobus na liniji 20 zakucao u kuću, Sekretarijat za javni prevoz naložio je hitan vanredni pregled svih vozila koja učestvuju u javnom gradskom prevozu, kako onih iz GSP "Beograd", tako i privatnih prevoznika. Ovi pregledi su završeni, ali rezultati nikada nisu javno obelodanjeni.\nTri žene su povređene kada se autobus gradskog prevoza na liniji 20 danas nešto posle 10.00 časova zakucao u obližnju kuću, blizu okretnice u Ustaničkoj ulic. One su prevezene u stabilnom stanju kolima Hitne pomoći u Službu za urgentnu medicinu KBC Zvezdara.\nPrivatni prevoznici bi posle Beograda, mogli da dobiju svoj deo kolača i u Pančevu. Kako saznaje portal 013info, firma “Ariva” podnela je “Samoinicijativni predlog projekta javno-privatnog partnerstva u oblasti javnog prevoza”. Oni sebe vidi kao privatnog partnera sa preko 50 posto vlasništva u mogućem privatnom javnom partnerstvu na period ne manji od 15 godina.\nPožarevačka Ariva litas kupila srpski mercedes\nKompanija Ikarbus potpisala je danas sa firmom Ariva litas iz Požarevca ugovor o kupoprodaji deset solo gradskih autobusa, od kojih je jedan prototip (IK112 LE) napravljen u saradnji sa nemačkim Mercedesom.


Kosovska policija izvršila potpuni pregled pruge, nema eksploziva | Gde Investirati\nJanuary 14, 2017\tComments 0\nNišta nije pronađeno, rekao je zamenik komandira KP za region Sever Besim Hoti.\nSpecijalci su u kontrolu oko 40 kilometara pruge krenuli pošto im je iz Prištine prosleđen snimak na kojem se vidi kako neidentifikovane, maskirane osobe postavljaju eksploziv uz šine.\n“Naše jedinice su izvršile potpuni pregled i mogu da kažem da tu nema nikakvih problema i da ništa nisu pronašle”, izjavio je za Kossev zamenik komandira KP za region Sever Besim Hoti.\nHoti je takođe potvrdio da su jedinice KP spremne da pruže asistenciju jedinicama granične policije Kosova, a čija je nadležnost da izvrši kontrolu unutrašnjosti voza i putnika, kada voz bude ušao na sever Kosova. Hoti je naglasio da to da li će voz ući na Kosovo nije nadležnost jedinica Kosovske policije na severu, već “granične policije”.\nPrema snimku, koji je prvobitno bio postavljen na Fejsbuk stranici “Jedna nacija” (Nje kombi), nije bilo moguće proceniti gde je postavljen eksploziv na pruzi.\nPruga od Kosovske Mitrovice do administrativne linije duga je oko 40 kilometara.\nPrevious Zaleđene reke: Kazne za neodgovorne vlasnike splavova od 200.000 do dva miliona dinara\nNext Najveći nedeljni pad cena nafte od novembra meseca\nTags Kosovo i MetohijaKosovska Mitrovicavoz


ДОДИК: Будите Срби, а не Босанци!\nDODIK: Budite Srbi, a ne Bosanci!\nPredsednik RS Milorad Dodik na prvom Forumu dijaspore Srbije i Srpske, održanom u Banjaluci, poručio je učesnicima iz 20 evropskih i prekookeanskih zemalja da će u narednim danima biti izloženi pritiscima institucionalizacije kroz takozvano bosansko rasejanje i pozvao ih da to odbiju.\n– Neću okolišati, odbacite i odbijte takav naum jer to nije deo onoga što mi mislimo da je naša integrativna politika. Mi smo za jedinstvenu srpsku nacionalnu dijasporu koja je organizaciono jedini zajednički predstavnik Srba iz RS i Srbije. Možemo da prihvatimo i postojanje jedne organizacije srpske nacionalne dijaspore, koja uključuje Srbe iz Srpske, Srbije i sa prostora cele bivše Jugoslavije – poručio je Dodik pred oko 100 predstavnika srpske dijaspore.\nJedinstvo Srbije i RS\nDodik, inicijator Foruma, zahvalio se učesnicima iz dijaspore i Srbima iz regiona što su i u teškim vremenima stajali uz svoj narod i pomagali ga i što su očuvali srpski identitet gde god žive i pored velikog pritiska da budu asimilovani.\nDodik je naglasio da prvi Forum dijaspore neće biti i poslednji. Takođe, da domaćini budućih Foruma ne moraju biti samo Srpska i Srbija, koja je sledeći domaćin, već da može da se organizuje i okupljanje i u inostranstvu, gde je etablirana srpska zajednica.\nPredsednik Srpske ponovio je da Srbi imaju dve države, Srbiju i RS koje funkcionišu kao deo regionalne, političke, sigurnosne i svake druge stabilnosti.\n– Naš cilj nije nikakav sukob, ni destabilizacija, već uporna politička borba za naša prava. Srpska jeste zagledana u Srbiju i smatramo da ne treba da se odreknemo tog jedinstva – rekao je predsednik Dodik i naveo primer da će od naredne školske godine udžbenici RS i Srbije imati isti sadržaj.\nOn je kazao da zajednička Deklaracija o očuvanju srpskog identiteta RS i Srbije neće isključivati nikoga i da predviđa formiranje nacionalnog saveta za njeno sprovođenje u koj će biti predstavnici Srbije, RS, Srpske pravoslavne crkve i dijaspore. Uz taj savet biće ustanovljen i fond koji će služiti za podršku projektima srpskih organizacija u regionu i dijaspori. On je najavio da će RS, na osnovu zaključaka skupa institucionalizovati saradnju s dijasporom, verovatno kroz zakon o dijaspori.\nPremijer RS Željka Cvijanović priredila je prijem za predstavnike dijaspore i Srba iz regiona, na kom je poručila da se Srpska više ne obraća za pomoć, kako je to činila za vreme rata i teškoća, već da želi da gradi čvrste odnose na osnovu partnerstva sa našim ljudima u rasejanju.\nOna je s nekoliko ministara upoznala prisutne sa planovima i aktivnostima Vlade RS ističući da je poslednjih nekoliko godina pokrenut sveobuhatan projekat mapiranja dijaspore kako bi se evidentiralo ko su i gde su naši ljudi, da li rade u institucijama, kao i da li su aktivni u bilo kojoj sferi.\nSRBI moraju ziveti u jednoj drzavi nema vise i nesme biti tite i partije


Minimalna zarada: minimum ispod minimuma - Marks21\nMinimalna zarada: minimum ispod minimuma[3 min. za čitanje]\nMiljan Jelić 09/10/2020, 17:55 96 pregleda\nNaša oktobarska Zoom tribina biće posvećena temi zabrane rada nedeljom u trgovinama, nakon što su se radnici i radnice u Sloveniji izborili za slobodnu nedelju, ali i nakon što je sredinom septembra Socijalno-ekonomski savet doneo odluku o mizernom povećanju minimalne cene rada u Srbiji. Većina zaposlenih u trgovinama prima upravo „minimalac“, zbog čega odluka SES-a usred epidemije kojoj se ne nazire kraj jasno stavlja do znanja koliko je državi, poslodavcima, ali i sindikatima koji bi u SES-u trebalo da se bore za radničke, a ne interese poslodavaca, zapravo stalo do „esencijalnih radnika“ koje su toliko hvalili i slavili. Miljan Jelić povodom odluke o novom-starom „minimalcu“ piše zašto model socijalnog dijaloga ne radi posao, i kako bi trebalo da se borimo za dostojanstvenu minimalnu cenu rada.\nPrema septembarskoj odluci Socijalno-ekonomskog saveta, doći će do uvećanja iznosa minimalne zarade za 6,6%. To znači da će minimalna zarada za narednu godinu iznositi 32.126 dinara. Ovo je skromno uvećanje u odnosu na prethodni iznos minimalne zarade (oko 30.000 dinara).\nUostalom, sam Vučić je prethodno najavio mogućno povećanje za 2.000 dinara.\nTeško da je ovo put za dostizanje cilja da prosečna plata iznosi 900 evra, kako to saopštava ministar finansija Siniša Mali, a prema zacrtanom planu za 2025. godinu.\nLepa želja reprezentativnih sindikata bila je da se dostigne iznos koji bi pokrio minimalnu potrošačku korpu, s tim što su sindikati bili spremni da prihvate i niže uvećanje, ali ne niže od 34.000–35.000 dinara. Doduše, sindikati su najpre tražili 37.500 dinara. Dalje, predsednik UGS Nezavisnost, Zoran Stojiljković, naveo je da „svaki rad koji to jeste ne bi trebalo da se obavlja bez 37.000 dinara.“ Sindikati su unapred otkrili svoje „crvene linije“, i iskazali spremnost da se ide niže od dogovora da se 2021. godine izjednači minimalna cena rada sa iznosom minimalne potrošačke korpe (37.500 dinara).\nPredstojeća ekonomska kriza, aktuelna zdravstvena kriza, kao i pritisak poslodavačkih organizacija i države u tripartitnom Socijalno-ekonomskom savetu, uslovili su ponovnu blokadu i odsustvo konsenzusa. Na kraju je država izašla sa svojim predlogom (to je predlog navedenog povećanja), a „odluku treba da potvrdi Vlada Srbije“.\nOčigledno je da je takozvani „socijalni dijalog“ mrtav i da postupak pregovora i utvrđivanja iznosa minimalne cene rada ima samo protokolarnu funkciju, a koja se ni sama ne poštuje. Koju to „odluku“ treba da potvrdi Vlada, ako konsenzusa nema?\nPoslodavcima je, sa druge strane, obećano uvećanje neoporezivog iznosa zarada sa 16.300 na 18.300 dinara.\nOvde je jedini gubitnik radnička klasa Srbije – nije postignut dogovoreni cilj usklađivanja sa minimalnom potrošačkom korpom.\nViše faktora je uticalo na ovakav, loš rezultat „pregovora“. Prvo, jasno je da ekonomska i zdravstvena kriza predstavljaju dodatan pritisak za sindikalne centrale od kojih se očekuje da se ponašaju „odgovorno“. Sa druge strane, kao i do sada, minimalistički zahtevi i očekivanja rukovodstava reprezentativnih sindikata, kao i odsustvo vaninstitucionalnog pritiska (protesti, štrajkovi), doveli su do ponovnog povlačenja pred državom i poslodavcima, a na štetu svih nas.\nKao i godinama unazad, a usled blokade SES-a, država je ta koja donosi odluku o minimalnoj ceni rada.\nDa bi se ovakvi ishodi izbegli, potrebno je da se napusti „peticionaška“ politika u tripartitnim telima, te da se pribegne i drugim legitimnim metodama radničke borbe, kao što su demonstracije, kako bi se izvršio pritisak na institucije i popravio položaj radničkih pregovaračkih timova (ne samo po pitanju „minimalca“). Drugo, pregovori oko minimalne cene rada moraju biti inkluzivni – ne mogu se ograničavati samo na reprezentativne sindikate, već i na ostale sindikalne centrale, te uključiti i druga udruženja radnica i radnika, ženske organizacije, te omladinske i kulturne grupe.\nNa ovaj način, tema „minimalca“ prestaje da bude neka udaljena tema koja se jednom godišnje pokreće i pregovara iza zatvorenih vrata kabineta, već postaje opštedruštveno pitanje. Na taj način bi se i lakše podigli skromni zahtevi i tražilo značajno, kvalitativno povećanje minimalne cene rada, a od čijeg povećanja korist ima celokupni radni narod.\nPrethodni članak Sumrak Zlatne zore – pobeda antifašističkog pokreta!\nNaredni članak Za zabranu nacističkog pira u BIGZ-u!


TATJANA MATIĆ: Prijavljen 101 slučaj zlostavljanja dece\nFAMOZNO SVETISLAV BASARA: SUKOB ZBORA TITANIKA 2\nALEKSANDRA JERKOV SRBIJA I 21. VEK: Kvisliška akademija 5\t5\nFoto: BETA/Ministartsto trgovine, turizma i telekomunikacija\nmilan bozovic\t 20.11.2018. 19:55h 19:59h\nNeophodna bolja zaštita dece i aktivnija uloga roditelja\nNacionalnom kontakt-centru za bezbednost dece na internetu u poslednjih godinu i po dana u Srbiji prijavljen je 101 slučaj koji se odnosi na kriminalno zlostavljanje dece onlajn, zbog čega je neophodna njihova bolja zaštita i aktivnija uloga roditelja.\nPored najtežih oblika zloupotrebe, deca su izložena i štetnim sadržajima, vršnjačkom nasilju i drugim vidovima ugrožavanja i uznemiravanja na internetu, među kojima je i prekomerna upotreba. To, međutim, ne znači da im treba uvoditi zabrane, odnosno uskraćivati pravo na pozitivne potencijale digitalnih tehnologija, naročito u obrazovanju, već da je obaveza društva da ih edukuje i usmerava ka pravilnoj i bezbednoj upotrebi novih tehnologija.\nDeca počinju da koriste pametne uređaje u najranijem uzrastu, već od četvrte godine, kada još uvek nemaju sposobnost razumevanja niti selekcije sadržaja sa kojima se susreću na internetu. Zbog toga je ključno da imaju podršku i nadzor odraslih prilikom otkrivanja digitalnog sveta.\nTatjana MatićMinistarstvo trgovine turizma i telekomunikacijabezbednost dece na internetudecainternetzlostavljanje dece


Pogodan za motore sa 8 cilindra\nPoseduje mogućnost opsluživanja motora sa 16 cilindara\nPrecizno doziranje gasa na osnovu analitičkih operacija\nSerija TECH-300 zasnovana je na modernoj mikroprocesorskoj kontroli sa 56-o pinskim setom žica. TECH-300 serija kontrolera dizajnirana je za motore do osam cilindra, a istovremeno povezivanje dva kontrolera može da opsluži motor sa 16 cilindara. Prilikom izrade kombinovana je najnapredna tehnologija sa najsavremenijom funkcionalnošću. Kompaktno aluminijumsko kućište, dimenzija 190 x 125 x 30 mm, omogućava laku instalaciju na svaki automobil.\nKontroler TECH-304 sastoji se od svih gore navedenih funkcija i zaštita, što garantuje odličan kvalitet i performanse. Sistem podešavanja i auto-kalibracije ne bi trebalo da traje duže od 15 minuta. Napredni sistem auto-adaptacije garantuje instalaciju i performanse koji će raditi bez problema, prateći ceo sistem za vreme njegovog rada i, ako je potrebno, vršeći korekcije vremena ubrizgavanja gasa.\nKontroler TECH-316 i TECH-318 je zapravo dilatacija pomenutog TECH-304 modela. Unapređeni naprednijim procesorom koji omogućava efikasnije komandovanje celokupnim sistemom. Takođe, njegov program se sastoji od dodatnih opcija za podešavanje, kao što je praćenje temperature samog kontrolera, održavanje temperature okvira i brži idetaljan osciloskop. Pored toga, vreme ubrizgavanja mu je naprednije nego u standardnoj verziji.


Italijanska firma MBR Balkan otvara pogon u Malom Zvorniku – Opština Mali Zvornik\nItalijanska firma MBR Balkan otvara pogon u Malom Zvorniku\nNavigacija:Početna/Vesti/Italijanska firma MBR Balkan otvara pogon u Malom Zvorniku\nObjavio Opština Mali Zvornik|2014-08-06T09:14:27+02:006 avgusta, 2014|Vesti|0 komentara\nMali Zvornik, 05.08.2014. godine\nU industrijskoj zoni u Malom Zvorniku u toku su pripreme za otvaranje pogona za proizvodnju industrijskih paleta za Fijat u kojem bi krajem septembra posao trebalo da dobije oko 20 radnika sa područja opštine Mali Zvornik. Pogon će biti otvoren u nekadašnjem magacinu preduzeća „Napredak“ u Zeljićima, čiji je novi vlasnik italijanska firma MBR Balkan doo group. Oko ovog objekta trenutno se vrši ravnanje terena i izvode radovi na izgradnji gasne stanice, kao i uređenje same hale, u kojoj će, na površini od 1200 kvadrata, biti smeštene mašine za proivodnju.\nDirektor MBR Balkan doo group za Srbiju Mikele De Simone kaže da je nabavka neophodnih mašina za ovaj pogon u toku, a jedna od njih je peć za sušenje, čija vrednost iznosi oko 100 hiljada evra. On je pojasnio da će se firma, osim proizvodnjom industrijskih paleta, baviti i proizvodnjom drugih vrsta pakovanja i ambalaža za transport proizvoda u Italiju.\nDe Simone kaže da je veoma zadovoljan uslovima poslovanja u Srbiji, što, pored firme koju predstavlja, dokazuju i druge velike kompanije angažovane u Srbiji, kao što je „Golden Lady“ i „Fijat“.\nOva firma u Malom Zvorniku namerava da se bavi i proizvodnjom peleta, što će u narednom periodu omogućiti zapošljavanje još oko 30 radnika. Za potrebe izgradnje proizvodne hale Opština Mali Zvornik izdala je ovoj firmi u zakup 45 ari zemljišta u industrijskoj zoni.\nPredsednik opštine Mali Zvornik Dragan Bogićević izjavio je da su pregovori o saradnji sa ovom firmom trajali godinu dana i da su intenzivirani u zadnja tri meseca, kada su i potpisani neki od ugovora. On kaže da je dolazak italijanske firme u Mali Zvornik, koja je istovremeno prva strana firma koja će poslovati u ovoj opštini, od velikog značaja, s obzirom na činjenicu da je u skoro svim privatizovanim preduzećima u Malom Zvorniku poništena privatizacija i da je prisutan veliki procenat nezaposlenosti. Bogićević je dodao da opštinska vlast čini sve i maksimalno izlazi u susret svima koji su zainteresovani za investiranje i poslovanje u Malom Zvorniku.\nOn je najavio da je u izgledu i pokretanje proizvodnje u opštinskom pogonu u Brasini, nekadašnjoj „Končari“, za koji će uskoro biti raspisan konkurs za izdavanje u zakup. U ovom pogonu potencijalni investitor bavio bi se proizvodnjom aluminijumskih profila i drugih elementa u oblasti bravarske industije.\nGovoreći o Ravnaji, Bogićević je rekao da se Opština Mali Zvornik maksimalno bori za opstanak tog preduzeća, u kojem je nakon privatizacije znatno smanjen broj zaposlenih, kao i proizvodnja, ali da je situacija i dalje veoma teška, posebno usled vanredne situacije i otežanih uslova rada. On je zaključio da je u saradnji sa Agencijom za privatizaciju napravljen veliki pomak kada su radnicima ovog preduzeća isplaćene zaostale zarade i nastavljen trend redovne isplate plata. Pored svega, Bogićević je izrazio nadu da će ovo preduzeće u budućnosti poboljšati rad i stvoriti uslove za zapošljavanje novih radnika.


pink.rs | Vesić: 'Rekonstrukcija BIGZ-a biće završena za 18 meseci!'\nVesić: 'Rekonstrukcija BIGZ-a biće završena za 18 meseci!'\nZamenik gradonačelnika Beograda Goran Vesić izjavio je da je kompanija "Marera properties" danas obavestila Grad Beograd da je kupila zgradu "BIGZ-a".\nVesić je napomenuo da je ta kompanija zgradu kupila od privatnog lica, a ne od države, tako da nisu poznati finansijski detalji.\nU pitanju je veoma dobar investitor koji posluje u Beogradu, a do sada su u našem gradu izgradili oko 150.000 kvadratnih metara. Kompanija "Marera properties" nastavlja sa investicijama budući da je kupila i "Beograđanku", kao i zgradu "Beko-a", zgradu preko puta "Šumatovca", kao i zdanje koje se nalazi neposredno pored zgrade opštine Zvezdara - rekao je Vesić.\nOva kompanija uveliko priprema projekat rekonstrukcije i za 18 meseci zdanje "BIGZ-a" će biti rekonstruisano. Fasada će biti obnovljena, a sigurno da je u pitanju jedna od najlepših zgrada u Beogradu - naveo je Vesić.\nIstiče da zgrada "BIGZ-a" predstavlja modernu i čitav arhitektonski talas koji je bio aktuelan pre Drugog svetskog rata i veoma je važno, kaže, da bude obnovljena.\nSiguran sam da će ljudi iz kompanije "Marera properties" posao uraditi kako bi trebalo - rekao je Vesić.\nTako će, dodaje, konačno biti rešen problem stanara susednih zgrada zbog buke, a zgrada BIGZ-a će postati poslovna zgrada.\nPOČELA REKONSTRUKCIJA BEOGRAĐANKE: Simbol prestonice otvoren je pre gotovo PET DECENIJA, a POGLEDAJTE KAKO ĆE IZGLEDATI kada radovi budu gotovi (FOTO)


Magazin START - Elevator Lab: 336 zahtjeva za finansijsko-tehnološki akcelerator program RBI-a\nElevator Lab: 336 zahtjeva za finansijsko-tehnološki akcelerator program RBI-a\nSARAJEVO, 4. avg.2017\nFaza apliciranja za "Elevator Lab", finansijsko-tehnološki akcelerator program Raiffeisen Bank International (RBI) AG završila je 31. jula, a Bosna i Hercegovina, sa osam prijavljenih projekata, jedna od ukupno 56 zemalja iz kojih su primljeni zahtjevi.\nGeneralni direktor RBI-a Johann Strobl predstavio je program 1. juna, u okviru festivala tehnologije i inovatora "Pioneers’17", koji je objavilo 14 mrežnih banaka RBI u srednjoj i istočnoj Evropi.\nUkupno 336 finansijsko-tehnoloških startup firmi iskoristilo je priliku za potencijalno uspostavljanje dugoročne saradnje sa RBI grupacijom i njenih 16,6 miliona klijenata u Austriji i regionu srednje i istočne Evrope.\nAustrijska finansijsko-tehnološka društva podnijela su 13,4 procenata svih zahtjeva, društva iz regiona srednje i istočne Evrope 27,1 procenat, pri čemu komparativno veliki broj zahtjeva potiče iz BiH, Mađarske, Rumunije i Slovačke, što odražava razvijenost finansijsko-tehnoloških zajednica u ovim zemljama.\nPreostale zahtjeve uglavnom su podnijela finansijsko-tehnološka društva iz zapadne Evrope, Azije i Sjeverne Amerike, što potvrđuje značajno međunarodno interesovanje za "Elevator Lab".\n- Drago nam je što je faza apliciranja za Elevator Lab tako uspješno završena te što smo dobili aplikacije sa 14 tržišta u srednjoj i istočnoj Evropi na kojima poslujemo. Veliki broj i ukupan kvalitet zahtjeva premašio je naša očekivanja - kazao je opunomoćenik RBI-a Michael Hoellerer, koji je između ostalog zadužen i za strategiju digitalizacije RBI grupacije.\nDodao je da će do kraja augusta intenzivno pregledati dokumente kako bi odabrali 30 startup firmi koje će dobiti priliku da stručnoj komisiji prezentiraju svoje koncepte.\nIzbor pet startup firmi, koje će na kraju učestvovati u akcelerator programu, bit će obavljen sredinom septembra u Beču, saopćeno je iz Raiffeisen Bank.


MAĐARI UHAPSILI MLADIĆA (20) IZ SRBIJE: Otišao u Beč da pljačka pa svirepo ubio vlasnika zlatara SAUČESNIK I DALJE U BEKSTVU\nFoto: screenshot youtube/ Esterreicherr\nzoran kostadinovic\t 29.04.2021. 19:37h\nPola godine nakon počinjene pljačke zlatare u Beču sa smrtnim ishodom srpski državljanin (20) uhapšen je u Mađarskoj na osnovu austrijske poternice.\nOsumnjičeni muškarac bio je na putu kombijem iz Srbije u Mađarsku i uhapšen je na mađarskoj teritoriji. Hapšenje je sprovedeno na osnovu molbe ministra unutrašnjih poslova Austrije Karla Nehamera direktoru srpske policije Vladimiru Rebiću iznete u Beogradu.\nAustrijska policija uspela je da uđe u trag Srbinu.\n- Uspešno hapšenje je dokaz odlične saradnje mreže ENFAST i prednosti ličnih kontakata. Naša zahvalnost srpskim vlastima - rekao je direktor austrijske kriminalističke službe Andreas Holcer koji je bio deo delegacije na čijem je čelu bio Nehamer tokom današnje posete Beogradu.\nNehamer je izrazio zadovoljstvo što je tesnom bilateralnom saradnjom postignut ovaj uspeh. Samo dva sata nakon sastanka austrijske delegacije sa Rebićem usledilo je hapšenje.\nUhapšeni je osumnjičen da je učestvovao u pljački zlatare 14. oktobra prošle godine u Beču. Prolaznici su tokom večeri na ulaznom delu zlatare otkrili telo vlasnika zlatare koji je ubijen ubodom nožem u predelu vrata i trupa.\nPolicija je tokom istrage uspela da izradi fotografije osumnjičenih na osnovu snimaka kamera za nadzor. Na taj način uspeli su da dođu do identiteta lica i utvrde gde se nalazi.\nSRBINA JURILO POLA AUSTRIJSKE POLICIJE: Zaustavljen 7 puta od početka godine, vozi bez dozvole, a pokušao i da ZGAZI SAOBRAĆAJCA\nPrema aktuelnim saznanjima, vlasnik zlatare, nekadašnji bokser, pokušao je da se opire, nakon čega su ga izboli pljačkaši.\nSaučesnik uhapšenog, čiji identitet je takođe poznat austrijskim vlastima, još je u bekstvu, a kako ističe austrijska policija reč je o srpskom državljaninu (22).\nUDAVILA SVOJE NOVOROĐENČE PA GA BACILA U KONTEJNER: Obdukcija potvrdila da je beba ubijena, majka osumnjičena za ubistvo!\nNISMO GA NAŠLI ŽIVOG, ALI BAR ĆE MU SE GROB ZNATI: Srba je nestao pre 3 meseca, a telo je pronašao komšija na NAPUŠTENOJ NJIVI\nIGOR SRBIN OSUĐEN NA DOŽIVOTNU ROBIJU: Proglašen krivim za ubistvo troje ljudi! Španci ga poredili sa Hanibalom\nSRBIN U FRANCUSKOJ VOZIO POD DEJSTVOM NARKOTIKA, PLUS ŠVERCOVAO DUVAN: Osuđen zbog ovoga na 8 meseci zatvora!\ndržavljanin Srbijesrpski državljaninBečzlatara


Otvoren klub invalida rada u Tovariševu\nNaslovna Opština Tovariševo Otvoren klub invalida rada u Tovariševu\nPovodom Međunarodnog dana invalida, u Tovariševu je na svečan način pušten u rad Klub invalida rada „Zabranjeno starenje“.\n„U planu je da u perspektivi ovakve klubove, otvaramo i u ostalim naseljenim mestima u opštini. Ovo ćemo sigurno realizovati u nastupajućem periodu. Na taj način stvorićemo uslove da svi penzioneri i invalidi imaju svoje mesto gde će se okupljati i upražnjavati određene aktivnosti, koje su u skladu sa njihovim mogućnostima i godinama.\nMoram da napomenem da će u ovim klubovima cene ugostiteljskih usluga, biti simbolične – ističe Nedeljko Baćina, predsednik Opštinske organizacije invalida rada.\nKlub invalida rada Tovariševo\nPrethodni tekstZa „lavove“ mnogo posla preko zime\nSledeći tekstNekadašnji dan republike


MINISTAR RAKIĆ: Dve zgrade sa 500 stanara “Staro Berilje” dobijaju ovu fasadu (FOTO) | Novosti.RS\nMemorandum o finansijskoj podršci ovom projektu u Ministarstvu za zajednice i povratak potpisali su danas ministar Goran Rakić i gradonačelik Severne Mitrovice Milan Radojević.\n-Zadovoljstvo mi je da danas mogu da poručim da će stara fasada na zgradama ”Staro Berilje”, biti kompletno rekonstruisana. Ovo je važno za Severnu Mitrovicu jer ovakvim vidom ulaganja šaljemo poruku da ćemo raditi na uređenju svega starog i dotrajalog kako bi Severna Mitrovica dobila još lepši izgled. Realizacijom važnih infrastrukturnih projekata želimo da pokažemo koliko nam je važno stvaranje boljih uslova života-kazao je ministar Rakić nakon potpisivanja dokumenta o finansiranju ovo projekta.\n-Izuzetnom saradnjom sa ministrom Rakićem uspevamo da realizuje veoma značajne investicije. Pre neki dan smo dogovorili opremanje teretane u Sportskoj hali u Severnoj Mitrovici danas obnovu fasade na starim zgradama u kojima živi oko 500 stanara i to je ono što me izuzeto raduje-kazao je Radojević .\nGoran Rakić Kosovska Mitrovica fasade ministar za povratak


Nenadić: Javne nabavke kanalisati putem UNDP-a, radi transparentnosti i ušteda Premijer Kantona Sarajevo Mario Nenadić i šef Ureda za borbu protiv korupcije i upravljanje kvalitetom Kantona Sarajevo Erduan Kafedžić razgovarali su o aktuelnom stanju u Kantonu, u dijelu koji se odnosi na nadležnosti ovog Ureda.\n07. 04. 2020. u 20:56 Fena\n- Razgovarali smo i o procedurama nabavki, o potrebi da se u što većoj mjeri provode kako je to propisano Zakonom o javnim nabavkama, a samo izuzetno i pod uvjetima kako je to navedeno u odgovarajućim instrukcijama Agencije za javne nabavke BiH, primjenjivati određene hitne procedure- izjavio je premijer Nenadić, ističući da su ključne, odnosno najveće nabavke u KS-u trenutno nabavke medicinske opreme.\nNenadić je upoznao šefa Ureda o načinu uspostave karantena i izolatorija u KS-u, kao i drugim modelima jačanja kapaciteta Vlade KS za davanje odgovora na repatrijaciju državljana BiH iz inozemstva, te s tim u vezi uspostavljanju, po naredbi Štaba civilne zaštite FBiH i federalnog ministra zdravstva, odgovarajućih prostora za karantenu JU „Studentski centar Sarajevo“.\nKafedžić je pohvalio napore Vlade da se nabavke medicinske opreme vrše putem UNDP-a, koji je od UN agencija označen kao centralna tačka za nabavke u cijelom svijetu, pa i u BiH.\nKako je istakao, na taj način će se sigurno doprinijeti transparentnijoj, efikasnijoj i ekonomičnijoj nabavci.\n-To će ujedno omogućiti domaćim firmama da uspostave kvalitetne kontakte sa UNDP-om, što će im otvoriti put da neke od svojih proizvoda plasiraju i na inostrano tržište - kazao je Nenadić.


Potrebna podrška svih struktura društva\nNaslovnica Južni Sandžak Bijelo Polje Potrebna podrška svih struktura društva\nBijelo Polje – Osnivanje REKOM komisije, kao najvećeg regionalnog napora da se proces suočavanja sa prošlošću izvede na način koji će poštovati žrtve i njihovu patnju, treba da podrže sve strukture društva, ocijenjeno je na nacionalnim konsultacijama o tom procesu.\nTakođer je poručeno da što širi spektar podrške treba da obuhvati lokalne zajednice, civilni sektor, kao i da tu komisiju najviše državne institucije prihvate kao zvanično tijelo.\nIzvršna direktorka NVO Centar za građansko obrazovanje Daliborka Uljarević vjeruje da će, bez obzira na razlike koje postoje u regionu, cilj biti ostvaren, odnosno da će biti utvrđene činjenice o ratnim zločinima, žrtvama i odgovornima.\nPredsjednik opštine Bijelo Polje Tarzan Milošević kazao je da ta opština podržava inicijativu za REKOM i da će učestvovati u svemu što bude pozitivno u razotkrivanju činjenica o zločinima iz prošlosti.\n– Zajednička nam je obaveza da ono što se desilo u prošlosti ne zaboravimo, da ono što je bilo ružno bude opomena, i da se zajedno okrenemo budućnosti – rekao je on.\nInicijativa o formiranju REKOM komisije počela je u maju 2006. godine u Podgorici, od kada je održano više od 100 skupova na kojima je razgovarano o ovom procesu.


Otvoreno rekonstruisano dečije igralište u Bečmenu - EMBARGO 011\nU surčinskom naselju Bečmen danas je otvoreno rekonstruisano dečije igralište, a prema rečima zamenika gradonačelnika Gorana Vesića, radovi su koštali oko pet miliona dinara.\nNaveo je da to dečije igralište izgleda isto kao igralište na Ušću ili u nekom drugom parku u Beogradu i istakao da je to ono što gradska vlast želi da postigne – da svako naseljeno mesto na teritoriji Beograda ima iste uslove za decu.\nDodao je da igralište, koje se nalazi u ulici Nikole Tesle broj 2, ima sve sprave za igru mališana i da je koštalo oko pet miliona dinara.\n„Trudićemo se da u svakom selu opštine Surčin, osim uređenja trgova, uradimo i dečija igrališta i na taj način pokažemo da su nam deca prioritet“, istakao je Vesić.\nTo je, dodao je, Grad već pokazao ove godine kada je doneo odluku da kupi udžbenike za učenike prvog i drugog razreda osnovnih škola – za matematiku, srpski jezik, svet oko nas i izabrani strani jezik i na taj način za oko 6.000 dinara smanji deo koji roditelji plaćaju za udžbenike, kada su u pitanju prvi i drugi razred.\nVesić je podsetio i da će sva deca na teritoriji Beograda, od trećeg do šestog razreda, od Grada dobiti tablete koji će imati besplatan vaj-faj, kao i besplatne digitalne udžbenike.\nDodao je i da će njihovi učitelji i nastavnici dobiti besplatne laptopove, te da će svaka škola biti opremljena vaj-fajem.\n“To je ulaganje u decu i najvažnije ulaganje koje jedno društvo treba da ima – od dečijeg igrališta do besplatnog tableta“, rekao je Vesić i istakao da će Grad i ubuduće nastaviti da ulaže u decu.\nIzvršni direktor JKP „Zelenilo Beograd“ Nataša Šišaković rekla je da su radovi na dečijem igralištu u Bečmenu završeni u rekordnom vremenu od oko mesec i po dana.\nNavela je da igralište ima bogat sadržaj za igru dece, te da su postavljeni rekviziti i podloga u skladu sa svim standardima za bezbednost dece.\n„Zone slobodnog pada su apsolutno poštovane, a imamo nameru da na jesen ovo igralište još malo, kada bude sezona sadnje, oplemenimo zelenilom kako bi ovaj prostor bio što bogatiji i sadržajniji“, dodala je Šišaković.\nVesić: Do 2030. godine Beograd će dobiti sedam mostova


Vest koju treba da pročitaju svi oni koji se plaše aviona - 06.01.2018, Sputnik Srbija\nVest koju treba da pročitaju svi oni koji se plaše aviona\nProšla godina ostaće zabeležena kao najsigurnija godina za putnike aviona u istoriji, objavila je mreža za bezbednost avionskog saobraćaja. 06.01.2018, Sputnik Srbija\n09:32 06.01.2018 (Osveženo: 02:55 26.08.2021)\n© YT/New China TVavion\nProšla godina ostaće zabeležena kao najsigurnija godina za putnike aviona u istoriji, objavila je mreža za bezbednost avionskog saobraćaja.\n24 Oktobar 2017, 15:39\nTa mreža, sa sedištem u Holandiji, do nedelje je zabeležila devet kobnih avionskih nesreća u kojima je poginulo 67 ljudi — 32 putnika i 35 ljudi na zemlji, dok je 2016. godine zabeleženo 16 nesreća sa 103 smrtna slučaja. Osim toga, poslednjeg dana 2017. godine postavljen je rekord od 398 dana bez nesreće putničkog aviona i 792 dana bez nesreće u kojoj je izgubljeno više od 100 života.\n„Od 1997. prosečni broj avionskih nesreća beleži stabilan i dosledan pad, velikim delom zahvaljujući bezbednosnom radu međunarodnih vazduhoplovnih agencija poput ICAO, IATA, Fondacije za sigurnost leta i vazduhoplovne industrije“, istakao je predsednik organizacije Haro Ranter.\nU 2017. godini dogodile su se nesreće sa pet teretnih i četiri putnička aviona.\n„Ako uzmemo u obzir svetski vazdušni saobraćaj od oko 36,8 miliona letova, razmera je jedan smrtni slučaj na 9,2 miliona letova“, zaključio je Ranter.


Šta Evropljani misle o zabrani ulaska muslimana – dijalogin.tv\ndijalogin Objavljeno 20/02/2017\nViše od 10.000 ljudi odgovaralo je na pitanje da li bi trebalo zabraniti ulazak doseljenicima iz većinski muslimanskih zemalja.\nnije ograničeno samo na SAD, pokazuje istraživanje Chatham Housea.Više od 10.000 ljudi odgovaralo je na pitanje da li bi\ntrebalo zabraniti ulazak doseljenicima iz većinski muslimanskih zemalja.\nIstraživanje je provedeno 2016. godine, prije nego što je američki predsjednik Donald Trump donio diskriminirajuću zabranu putovanja za sedam većinski muslimanskih zemalja. Deset hiljada Evropljana odgovaralo je na pitanje da li se slažu da njihove zemlje zabrane ulazak doseljenika iz većinski muslimanskih zemalja.\nU Poljskoj, gdje živi samo 0,3 posto muslimana, 71 posto ispitanika kazalo je da podržava takvu zabranu. Slijede Austrija, Mađarska, Belgija i Francuska sa 65, 64, 64 i 61 procenata pozitivnih odgovora.\n“Postoje dokazi da i Trump i ove desničarske stranke odražavaju stav javnosti”, saopćili su iz Chatham Housea.\n“Važno je napomenuti i to da je u većini tih zemalja [gdje je procent protivljenja visok] radikalna desnica snažna i želi pretočiti antimuslimansko raspoloženje u glasačke kutije, bilo na izborima 2017. godini ili na duži rok.”\nOdlukom nižeg suda u Siattleu privremeno je zabranjena Trumpova izvršna uredba, nakon čega su advokati američkog Ministarstva pravde uložili žalbu Devetom oblasnom apelacionom sudu na tu odluku.\nVijeće od troje sudija iz Devetog oblasnog američkog apelacionog suda odbilo je 10. februara blokirati raniju odluku nižeg suda koja je suspendirala izvršnu uredbu.\nBiH ostala bez dva miliona dolara donacije za bazu otisaka prstiju


Ovakve izjave usledile su nakon što su iz "Transparentnosti Srbije" saopšili da je Grad Beograd raspisao oglas za zakup sportskog kompleksa na Dorćolu "sa uslovima kojima se izigrava svrha javnog nadmetanja" jer "može da ih ispuni jedna jedina firma, koja je organizovala ovgodišnje teniske turnire i ATP 250 i WTA 250", aludirajući na to da je tender namešten za porodicu tenisera Novaka Đokovića.\nDa pojasnimo, radi se o zakupu sportskog centra koji se nekada zvao „25. Maj“, a sada „Milan – Gale Muškatirović“.\nVesić: "Nenadić hoće da protera Đokovića iz Srbije"\nTim povodom oglasio se Vesić, koji je izjavio da će "Nemanja Nenadić ući u istoriju kao osoba koja bi da protera Novaka Đokovića iz Srbije".\n- Pri tom na tom prostoru SC "Novak" se nalazi ne od juče, već od vremena kada je na vlasti bio Boris Tadić... Novaku ne treba niko ništa da namešta. Kada bi, kao najbolji sportista sveta, otišao u London, Pariz ili bilo koji drugi grad, dobio bi besplatno zemlju da ulaže u sportski centar i organizuje teniski turnir - izjavio je Vesić za beogradske medije.\nKao je doao, "Grad Beograd je Novaku nudio besplatnu lokaciju gde želi da gradi sportski centar, ali on to nije hteo".\n- Sutra bih predložio Skupštini grada da mu pokloni zemljište samo kada bi on hteo. Da je slučajno Đoković to uradio u nekom drugom gradu, ne bismo mogli da živimo od njih i prozivanja zašto nije u Beogradu - kaže Vesić.\nNenadić: "Izjava me izlaže ozbiljnoj opsnosti"\nOdgovarajući na ove Vesićeve izjave i komentarišuću posebno onu "da će ući u istoriju kao osoba koja bi da protera Novaka Đokovića iz Srbije", Nenadić je izjavio da to "ne samo da nema nikakve veze sa istinom, već je uvredljivo i izlaže ga ozbiljnoj opasnosti".\n- Naime, lako se može desiti da neko poveruje Vesiću, jer čitaoci nisu prethodno imali priliku da pročitaju analizu koju je objavila "Transparentnost Srbija" na temu tzv. „javnog nadmetanja" za zakup sportskog centra na Dorćolu u narednih 20 godina - rekao je Nenadić za beogradske medije.\nTo nadmetanje je, dodaje, "bilo namešteno za jednu firmu (organizatora ovogodišnjeg Serbia Open, čiji je direktor bio Đorđe Đoković)".\n- Za zakup bazena i teniskih terena je mogla da konkuriše samo firma registrovana u Srbiji, koja je organizovala tačno određenu vrstu teniskih turnira (ATP250 ili WTA250) u proteklih godinu dana. Koliko je to apsurdno vidi se po tome što bi, na primer, organizator Vimbldona ili Rolan Garosa, na osnovu tog uslova bio nepoželjan zakupac za Grad Beograd. Isti uslov je važio čak i za zakupca koji uopšte ne bi bio zainteresovan za teniske terene, već samo za bazene! - tvrdi Nenadić, preneli su beogrdski mediji.\nKako je juče saopštila "Trnsparentnst Srbija", Grad Beograd raspisao je oglas za zakup sportskog kompleksa na Dorćolu "sa uslovima kojima se izigrava svrha javnog nadmetanja jer može da ih ispuni jedna jedina firma, koja je organizovala ovgodišnje teniske turnire i ATP 250 i WTA 250".\nKako se navodi dalje u saopštenju, gde se rezimiraju uslovi, "očigledno je da ovaj uslov može ispuniti samo firma koja je organizovala ovogodišnji „Belgrade Open“ i koja je u vlasništvu nekog od članova porodice Đoković".\nVesić je ponovo danas popodne reagovao objavom na svom Fejsbuk profilu: Nenadić ponovo ne govori istinu, odnosno da kažem srpski, laže!", napisao je.\nU surčinskom naselju Boljevci u toku su završni radovi na asfaltiranju Donjopoljske ulice koja predstavlja alternativni put za Surčince, a često ga koriste i građani Obrenovca.


Zakucao se u zgradu brzinom od 110 kilometara na čas /video/ - 14.05.2022, Sputnik Srbija\nZakucao se u zgradu brzinom od 110 kilometara na čas /video/\nU Sjedinjenim Državama dogodila se još jedna bizarna saobraćajna nezgoda u kojoj je učestvovalo vozilo marke „tesla“. Iako su u sličnim udesima američkog... 14.05.2022, Sputnik Srbija\nNa snimku se vidi trenutak kada je „tesla model 3“ uleteo u kongresni centar u Kolumbusu, u Ohaju. Automobil se kretao velikom brzinom da bi pre nego što je probio ulazna vrata centra bukvalno poleteo u vazduh. Nesreća, nekim čudom, nije dovela do povreda opasnih po život.Na snimku se vidi udes iz tri različita ugla, a kako prenose lokalni mediji, automobil se kretao brzinom oko 113 kilometara na čas kada se nesreća dogodila. Automobil je prošao kroz crveno svetlo na semaforu, pre nego što je vozač navodno „izgubio kontrolu nad kočnicama“, piše B92.Tri svedoka su na licu mesta izjavila policiji da im se čini da je vozač ubrzao da bi prošao raskrsnicu na žuto svetlo, kao i da nisu primetili da je pokušao da uspori pre nego što je udario u kongresni centar.Prve procene sugerišu da će popravka štete koja je naneta zgradi koštati između 250.000 i 350.000 dolara, ali stvari su mogle biti mnogo gore. Pored pešaka i drugih vozila koja su se nalazila u okolini u vreme nesreće, kongresni centar je tog dana bio domaćin nekoliko događaja, uključujući žensko juniorsko prvenstvo u odbojci.Vozač je zadobio povrede i prevezen je u Medicinski centar „Grant“ i, prema navodima policije, u stabilnom je stanju. Policijski izveštaji ne navode da li je auto-pilot bio aktiviran u trenutku nesreće.\n© Foto : YouTube/TheColumbusDispatch, snimak sa ekrana, Vozač se zakucao u zgradu brzinom od 100 kilometara na čas\n© Foto : YouTube/TheColumbusDispatch, snimak sa ekrana,


Ako od posade aviona čujete ove čudne izraze – počnite da stavljate pojas za spasavanje - Daljine.rs\nAko od posade aviona čujete ove čudne izraze – počnite da stavljate pojas za spasavanje\nAko svaki put kada vam pre poletanja stjuardesa objašnjava kako se koristi pojas za spasavanje nervirate jer apsolutno ništa ne razumete ili ne možete da zapamtite, opustite se, to je samo deo stvari koje oni govore, a za vas su misterija.\nSrećom, postoje i oni koji uviđaju koliko je uznemirujuće leteti na desetine hiljada metara iznad nivoa mora, a nemati pojma šta se u stvari dešava, pa je tako jedan od članova posade otkrio šta znače pojedine reči koje piloti i njihove kolege koriste kako putnici ne bi razumeli da su u toku ili tek slede – određene situacije.\nJedna od šifrovanih poruka jeste “Two for One Special” koju piloti koriste u toku leta, a neposredno pre sletanja. Nažalost, nije u pitanju nikakva akcija koja vas očekuje na free shopu već najava manevra koji, ruku na srce, ne predstavlja opasnost za putnike.\nNešto nemiliji kod je “pan-pan” koji radiotelefonistima poručuje da postoji urgentna situacija koja, barem u tom trenutku, ne predstavlja momentalnu opasnost za bilo čiji život ili bezbednost vozila (budući da se ne koristi samo u avionima, već i na brodovima, u autobusima…) ali zahteva pažnju spasilačkih ekipa, koje treba da budu u pripravnosti da reaguju.\nDaleko opasnije okolnosti kriju se iza “mayday” signala koji označava nadolazeću opasnost po život, pozivajući nadležne (policiju, vatrogasce, razne vrste spasioca) da odmah batale sve druge aktivnosti i otpočnu spasavanje.\nUvek se koristi tri puta, kako neko ovaj alarm ne bi prečuo ili pomešao sa drugom reči, a nastao je takođe od francuskog m’aider (pomozi mi).\nNjegov ekvivalent je međunarodni poziv upomoć SOS, koji je kao izdanak Morzeove azbuke “mayday” zamenio 1927. na Internacionalnoj konvenciji radiotelegrafista u Vašingtonu.\nOprezno prilikom korišćenja platne kartice na putovanjima zbog visokih provizija


BORS usvojio povećanje boračkog dodatka na pet KM za svaki mjesec u ratu - FILTER\nBORS usvojio povećanje boračkog dodatka na pet KM za svaki mjesec u ratu\nPredsjedništvo Boračke organizacije Republike Srpske donijelo je odluku o povećanju mjesečnog borčkog dodatka na pet KM po mjesecu učešća u ratu, izjavio je večeras predsjednik Predsjedništva Aleksandar Savić.\n– Pretpostavljam da je teško da nadležno ministarstvo obezbijedi 133 miliona KM da bi se ovo finansiralo prema zahtjevu, ali vjerujem da će postepenim povećanjem u toku godine to i uspjeti – rekao je Savić novinarima u Višeagradu.\nOn je napomenuo da su u prethodnim mjesecima donijeli odluke koje je podržalo resorno ministarstvo da 9.500 boraca koji se nalaze na birou dobiju mjesečni borački dodatak u odnosu na mjesece koje su proveli u zoni borbenih dejstava.\n– Ministarstvo je takođe prihvatilo naš zahtjev za 1.128 boraca koji se nalaze u Federaciji BiH da dobiju borački dodatak. U prijedlogu smo, koji će vjerovatno biti prihvaćen, da oko 3.000 boraca koji imaju 65 godina, a nemaju nikakvih primanja dobiju najmanji lični dohodak u visini od 206 KM, odnosno sa novim povećanjem 219 KM – istakao je Savić.\nOn je rekao da, osim pomenutih, postoje još neke mjere za poboljšanje statusa boračke populacije.\n– Ova godina treba biti godina borbe za bolji status boraca, jer oni to zaista zaslužuju. Ako je 30 godina veliki jubilej Republike Srpske, onda treba biti i jubilej boračke populacije – istakao je Savić.\nPrethodna U Srbiju stigle ruske rakete “kornet”\nSledeća Kovid potvrde u BiH nakon Nove godine?


Dačić: Srbija neće menjati svoju spoljnu politiku – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Dačić: Srbija neće menjati svoju spoljnu politiku\nBEOGRAD – Prvi potpredsednik Vlade i ministar spoljnih poslova Ivica Dačić izjavio je danas da Srbija neće menjati svoju spoljnu politiku i da je suština mudre politike da ne dozvolimo da dođemo u dilemu EU ili Rusija, rukovodeći se interesima Srbije.\n“Mi smo uspeli da u poslednjih pet godina izdržimo sve pritiske i da ostanemo na evropskom putu, a da ne pokvarimo odnose sa našim prijateljima, pre svega, Rusijom i Kinom”, naveo je Dačić u izjavi za javnost.\n“Jasno je da idemo evropskim putem, ali je isto tako jasan naš odnos sa Rusijom, čija je podrška od ključnog značaja za teritorijalni integritet Srbije”, naveo je Dačić.\nLavrov Dačiću čestitao reizbor\nIvica Dačić i ambasador Ruske Federacije Aleksandar Čepurin razmotrili su danas aktuelna pitanja bilateralnih odnosa i aktivnosti koje su planirane u narednom periodu.\nKako je saopšteno iz MSP, ambasador Čepurin je tom prilikom uručio čestitku ministra inostranih poslova Ruske Federacije Sergeja Lavrova ministru Dačiću, povodom njegovog imenovanja na dužnost prvog potpredsednika vlade i ministra spoljnih poslova.\nU čestitki Lavrova, koji Dačića oslovljava najpre sa gospodine ministra, a potom mu se obraća sa dragi Ivice, se uz čestitke navodi da je uveren da će rusko-srpske veze, koje se baziraju na dubokim istorijskim tradicijama i opširnim zajedničkim interesima, nastaviti da se dinamično razvijaju u različitim oblastima za dobrobit naših bratskih naroda.\n“Računam na dalji aktivni i sadržajni dijalog po širem krugu pitanja bilateralnog i međunarodnog dnevnog reda. Molim vas da primite, gospodine ministre, moje iskrene želje zdravlja, prosperiteta i uspeha u radu”, navodi se u čestitki šefa ruske diplomatije.\nDačić i Okelu: Unaprediti odnose Srbije i Ugande\nIvica Dačić i državni sekretar Ministarstva inostranih poslova Ugande Henrija Okelu, danas su istakli tradicionalno bliske odnose dve zemlje i podržali njihovo dalje unapređenje u svim oblastima od zajedničkog interesa.\nU tom kontekstu, apostrofiran je značaj intenziviranja političkog dijaloga, što podrazumeva i realizaciju planiranih poseta na visokom nivou, navedeno je u saopštenju ministarstva.\nMinistar Dačić posebno je istakao zahvalnost na principijelnom stavu Ugande u pogledu nepriznavanja jednostrano proglašene nezavisnosti tzv. Kosova i izrazio očekivanje da će se nastaviti podrška Ugande teritorijalnom integritetu i suverenitetu Srbije.\nSusret prvog potpredsednika Vlade Srbije i ministra spoljnih poslova Ivice Dačića i Henrija Okele je organizovan u sklopu političkih konsultacija između Srbije i Ugande, koje se održavaju u Beogradu.\nDomaćin delegaciji Ugande je državni sekretar Ministarstva spoljnih poslova Srbije Nemanja Stevanović, stoji u saopštenju.\nPregovori u Briselu se produžavaju do petka?


Priječani - Srpskainfo\nDanas su počela geomehanička ispitivanja terena na novoizgrađenoj saobraćajnici u Priječanima, kako bi se utvrdilo zbog čega je došlo do oštećenja kolovoza na ovoj dionici.\nNakon inforamcije da je u naselju Priječani došlo do oštećanja cijevi, nadležne službe su informisane i upućene na teren kako bi problem što prije bio riješen.\nPet mjeseci nakon što je završena gradnja dijela saobraćajnice u Priječanima objelodanjeno je da je bilo i nepredviđenih radova, koje su Grad Banjaluka koštale još 41.000 maraka.\nDo kraja novembra trebalo bi da počne izgradnja teretana na otvorenom u tri naselja: Priječanima, Boriku i na Pobrđu.\nU Priječanima je obilježen završetak sanacije klizišta i izgradnje dijela saobraćajnice u ovom naselju.\nU PLANU I NASTAVAK Pri kraju izgradnja puta za Priječane\nNova dionica puta za Priječane, u čiju je izgradnju uloženo 1,2 miliona KM, trebala bi biti završena za nekoliko dana, nakon što je juče počelo postavljanje završnog sloja asfalta, saopšteno je iz Grada.\nKVAR NA CJEVOVODU Potrošači u dijelu Priječana ostali bez vode\nIz “Vodovoda” su saopštili da je danas došlo do kvara na cjevovodu u Ulici Laze Kostića u naselju Priječani, što je uzrokovalo privremeni prekid u vodosnabdijevanju potrošača u dijelu ulice.\nZBOG RADOVA BEZ PROLAZA VOZILA Most u Srpskim toplicama sutra zatvoren za saobraćaj\nZbog planiranih radova saobraćaj će u subotu biti obustavljen a dvije lokacije u gradu i to u Priječanim i Srpskim toplicama, najavljeno je iz Odjeljenja za saobraćaj i puteve.\nOBUSTAVA SAOBRAĆAJA Vozilima će na OVOJ lokaciji u Banjaluci biti zabranjen prolaz\nU banjalučkom naselju Priječani danas će biti obustavljen saobraćaj zbog postavljanja dva propusta.\nNOVO GRADILIŠTE Infrastrukturni radovi teku bez zastoja\nI pored vanredne situacije u cijeloj Srpskoj, te minimalnog procesa rada koji se organizuje u brojnim preduzećima, na infrastrukturnim projektima koji su počeli u Banjaluci nema zastoja.\n"MJEŠTANI ČESTO IMAJU PROBLEME" Zamjena starih azbestnih cijevi uz novi put u Priječanima\nU okviru radova na izgradnji puta za Priječane, počela je izgradnja novog vodovoda koji će zamijeniti stare azbestne cijevi, postavljene prije više decenija.\nPriječani se sve više etabliraju kao banjalučko elitno naselje.\nSanacija velikog klizišta u dužini od 200 metara uz Vrbas na putu prema Priječanima, trebalo bi da bude završena do kraja ove sedmice, čime će biti stvoreni uslovi za nastavak izgradnje novog dijela saobraćajnice prema ovom naselju.\nZahvaljujući povoljnim vremenskim prilikama, intenzivirani su radovi na sanaciji velikog klizišta uz Vrbas u Priječanima, u okviru nastavka izgradnje moderne saobraćajnice u pravcu centra naselja, rekli su iz Gradske uprave.